Uda honetan bertan gertatu den istorioa da. Rapitako abokatu batek erreklamazio bat egin du Vinarós herriko auzitegian. Auzitegiko idazkariak dokumentuak gaztelaniaz egon behar direla erabaki du, eta, beraz, dokumentuak itzuli behar direla. Rapita Tarragonan dago, Vinarós Castellonen. Batetik bestera 20 kilometro besterik ez dago.\nKontua da itzulpena nork egin behar duen. Valentzian valentziera ofiziala denez, valentzieratik gaztelaniara egiten diren itzulpenak bertako Generalitateak egin beharko lituzke. Idazkariak, ordea, ezetz dio, dokumentuak ez daudela valentzieraz, baizik eta katalanez, eta katalana ez dela Valentzian ofiziala. Itzulpena, beraz, abokatuei dagokie.\nEgunkarietan ere agertu da berria. Honela:: http://www.elperiodico.com/es/noticias/politica/pleito-linguistico-vinaros-2590304\nHonekin lotuta... aspaldian liburu bat jaso nuen internetetik: El valencià és una llengua diferent? Web orrian hainbat iruzkin dago: oso esanguratsuak, jarrerak nola dauden ikusteko.\nPosted by allartean at 15:47 0 comments\nIrakurri dut Xabier Lete bereziki harro zegoela "Izarren hautsa" kantarekin. Ez da harritzekoa. Ez da makala materialismo dialektiko osoa poema soil (eta sotil) batean azaldu izana.\nIbon Sarasolari entzun diot Xabier Leteren bertsioa dela entzun beharrekoa. Mikel Laboaren bertsioa ederra da, baina letra eta musika ez datoz bat: malenkoniatsua da, tristea... Izarren hautsak alaitasuna behar du, esperantza, eta agian baita epikotasun puntu bat ere.\nKen Zazpi taldearen bertsioari buruz ez dut ezer entzun. Ezta gainontzeko bertsioei buruz ere.\nIrakurri eta entzun bezala ekarri dut hona.\nTwitterren bidez eta googleren bidez jarraitu nituen Participación, implicación e traballo colaborativo jardunaldiak. @Garaigoikoak lan izugarria egin zuen: eskerrik asko!\nRed Cimas erakundeko Alicia Tenzek egin zuen azalpenari oso itxura ona hartu diot. Erakunde bereko kidea den Tomas R Villasanteren hitzaldi bat entzuteko aukera izan nuen orain dela hainbat urte, eta handik gutxira bere liburu bat irakurtzeko parada ere: Desbordes Creativos\nLiburu zaila iruditu zitzaidan: trinkoa. Inoiz gertatu al zaizue, testu bat irakurri eta halako inpresio bat izatea oso-osorik ez duzula ulertu, eta zerbait inportantea galtzen ari zaretela? Halako zerbait da liburu honekin gertatu zaidana. Zaila da laburtzen. Eraldaketa sozialari buruz jarduten du, baita parte-hartzeari buruz ere. Kontzeptuala da: kontzeptu askotxo lantzen ditu. Nik neuk hiru ideia aipatuko nituzke: matrizeak, desbordeak eta errebertsioa.\nErrealitate soziala ulertzeko, lau dimentsio proposatzen ditu. Era grafiko batean azaltzeko, hiru ardatzeko sistema bat eraikitzen du: (a) Zergatik (sintomak), (b) Zertarako (helburuak), (c) Norentzat (boterea eta botere-harremanak). Hiru ardatz horiek hiru plano mugatzen dute:\n(C). Crear. Sortu. Zer, zergatik eta zertarako. Ideien planoa da. Lehentasunak ezartzen ditu: korapilo kritikoak non dauden esaten digu, eta eraldaketa ekar dezaketen indar-ideiak sortzen ditu. Kontsentsuak ahalbidetzen ditu. Sormena, beraz, horrela ulertzen du Villasantek.\n(P). Poder. Ahal izan. Sare sozialekin du zerikusia. Eskuartean ditugun gaiak hartu eta eragileak, taldeak, instituzioak, kolektiboak... nola kokatzen diren aztertzea proposatzen du: jendarte sareen kartografia egitea. Sarea bera eraldatzea da helburua, aliantzak sortzea, errealitatea eraldatzeko.\n(T). Tener. Ukan. Alde praktikoena da: ekonomiarekin zerikusia duena. Baliabideak dira: direnak eta ez direnak.\nLaugarren planoa denbora da, eta beste hirurek denboran zehar nolako bilakaera duten marrazten du. (H) deitzen dio (Habitar). Bizipenekin du zerikusirik.\nEraldaketa bilatzen duen prozesu batek, beraz, lau planoak (edo dimentsioak) landu behar ditu: bizipenak, gai kritikoak, jendarte-sareak, eta baliabideak.\nDesbordea da beste hitz gako bat. Villasanteren ustez egoera guztietan bizi-bizirik daude kontraesanak. Inoiz kontraesan horiek guztiek gainezka egiten dute. Zerk eragiten du gainezkatzea? Gehienetan ez da izugarrizko gertaera izaten: eguneroko zerbait izan ohi da, une eta leku egokian gertatu dena. Inork espero ez duenean, jendartearen inplikazioa lortu, eta jauzi bat gertatu ahal da: desborde bat.\nDesbordeak errebertsiboak izatea defendatzen du Villasantek.\nErrebertsioa, bere hitzetan, ez da une bateko oldarraldi hutsa. Errebertsioa da ereitea; errebeldia, jarraitua eta iraunkorra. Ez da sistemari kanpotik erasotzea (akats berberak izan ahal dituen beste sistema batetik), baizik eta sistemaren beraren kontraesanak agerian jartzea eta barrutik lehertzea. Errebertsioa sormena da, dilemak (A ala B) apurtu, eta ardatz emergente berriak bilatzen baititu.\nHemen utziko dut. Esan bezala, oso liburu konplexua iruditu zitzaidan, baina oroitzapen ona utzi zidan. Gustura irakurri nuen. Liburuaren 6. kapitulua oso-osorik jeitsi daiteke hemendik (pdf)\nPosted by allartean at 05:35 0 comments\nLabels: eraldaketa, ParteHartzea\nOporraldian... mapa zabaldu\nEtzaulkiaren depresioa deitzen diote... tunbonaren depresioa. Oporraldiaren hasieran gertatzen omen da: tristezia, atsekabea, antsietatea, angustia... Gogorra egiten omen zaigu egun batetik bestera bizimodua bat-batean aldatzea... baita aldaketa hori onerako denean ere. Hori eta gehiago ere bada: lanetik ezin deskonektatzea, oporraldian gehiegizko espektatibak jartzea...\nDuela hainbat urtetik hona, udaldia halako malenkoniaz bizi dudala iruditzen zait... Garai bateko udak etengabeko mugimendua ziren, batetik bestera ibiltzea, ezin gelditzea... Udak joan udak etorri, lehentasunak aldatu dira, ingurua, loturak, ardurak, bizimodua... Lehengo uda horietatik oroitzapenak besterik ez da geratzen. Oroimina da, denbora galduaren oroimina.\nUdaldia urtean zehar egin ez direnei bigarren aukera emateko garaia da... bisitak, liburuak, testuak, filmak... Arazoa da urtean zehar bildutakoak ikusi, eta lauzpabost uda betetzeko beste dagoela ohartzea. Enpin!\nUdaldia gure mapa mentala irekitzeko garaia ere bada: gauza berriak ikusi, gauza berriak egin, gauza berriak irakurri, gauza berriak entzun... Ikasi. Bihotza elikatu, eta burua jantzi.\nOrain dela hiru uda bi irratsaio deskubritu nituen: "Kaja Beltza" eta "Bihotzeko Fonoteka". Lehena duela hilabete pare bat desagertu da, bigarrena berriro ere programatu dute aurten: hirugarren aldia da. Programaren eskema oso sinplea da... egunez egun, pertsona ezagun bat ekarri, bere bizitzan esanguratsuak diren hamar kanta aukeratzeko eskatu, eta horien esanahiaz galdetu. Kanta eta kontu berriak deskubritu eta mapa mentala zabaltzeko modua da.\nEgunkariek ere hainbat aukera ematen dute. Barruko orriak itxuraldatuak datoz, albiste gutxixeagorekin, kultura tarte handixeagoekin... Oraingoz bi berrikuntza ikusi ditugu aurten: gara egunkariak IZOZTEKO ADINA proiektua abaitu du, Harkaitz Canoren narrazio bat, kapituluka; berria egunkariak LIBURUTEGI INTIMOAK izeneko erreportaje sorta argitaratzen hasi da (gaurkoa hemen)... Batak zein besteak... oso itxura ona dute.\nBada zer ikusi, eta bada zer ikasi.\nPosted by allartean at 08:43 0 comments\nLabels: Literatura, psikologia\nJuan Luis Zabalak, @31eskutik blogean esanda:\nRuper Ordorikak "Euskaldun izatea zein nekeza den" ohartarazi zigun. Lorea Agirrek erdaldunentzat ere “Euskararen normalizazio legeak deserosoak izan behar direla” esan zigun. Jaurlaritzak berak aitortu izan du hori: "Eragingarria izan nahi duen hizkuntza politika bat inertziak-eta astintzeko deserosoa izan behar du, ezinbestean, bestela ez bailitzateke hizkuntza politika egin beharrik ere"\nTonuagatik-edo, halako aipamenak irakurtzen ditudanean Pessoaren poema baten doinua etortzen zait burura. Honela parafraseatua etortzen zait:\nEuskararen apustu guziak dira\nEz lirateke apustuak ez balira\nNeuk ere egin nuen ene denboran apustua\nEuskararen apustuak, apustuak badira,\nIzan behar dira.\nSekula egin ez duten kreaturak soilik zaizkit\nPessoaren poemaren jatorrizko bertsioa hemen duzue, Joseba Sarrionandiak euskaratua.\nPosted by allartean at 07:24 0 comments


BIM argitalpen berria: BIM hizkuntza bakarrean - Geofumadas\nAbendua, 2017 Hainbat\nBentley Press Institute-k, testu liburu eta kontsulta profesional ugari argitaratu ditu, besteak beste, arkitektura, ingeniaritza, eraikuntza, eragiketak, geoespazialak eta hezkuntza bezalako arloetan aplikatutako BIM aurrerapenei esker. bere izen berria, BIM hizkuntza bakarrean, bai inprimatu argitalpen gisa bai Kindle eta iOS gailuetarako eBook gisa.\nVinayak Trivedi, Bentley Institutuko lehendakariordeak esan zuen: "Oso pozik gaude publikoa Bentley Press Institute izeneko itxarondako izen luzea eskaintzeko. BIM hizkuntza bakarrean Iain Miskimmin-ek, BIM Advancement Academy-ko gure aditu batek. Gure liburutegian, Bentley Press Institutuak lanbideen aurrerapena sustatzen du azpiegituren argitalpen globalei esker, inprimatu eta formatu digitaletan eskuragarri. Argitalpen horiek industriaren, ikertzaileen eta ikasleen arteko komunikazioa sustatzen dute, eta azpiegituren industrietan 30 urte baino gehiagoko Bentley kolektiboan oinarritzen dira ".\nBIMek azpiegitura aktiboei (diseinua, eraikuntza, eragiketak eta mantentze-lanak) buruzko informazioa kudeatzeko, produzitzeko eta kontsumitzeko gaitasuna hobetzen duelako, mundu osoko gobernu kopurua areagotu egiten da BIM 2 maila estandarrak eta publikoki finantzatuko diren proiektuetarako entregagarriak. BIM estrategia gauzatzeko arrakastatsuak kostuak aurrezteko, errendimendu hobea eta emaitza hobeak ekarriko ditu proiektu batean. BIM hizkuntza bakarrean Hasiberrientzat eta BIM estrategiarekin esperientzia dutenek onuragarria da BIM-ek aurrera egin nahi duten industriaren ahalegina betetzeko prestatutako profesional guztien parte izateko.\nBIM hizkuntza bakarrean Esperientzia urteak eta BIM Advance Akademiako Bentley Institutuak ikasitakoak kondentsatzen ditu. Irakurleak gidatzen du BIM metodologiaren konplexutasun handien bitartez, estrategia sinple bat lortzeko beharrezkoak diren kontzeptuak eta eraikuntza-blokeak ulertu, hizkuntza soil baten bidez. Bateragarritasuna funtsezkoa da BIM prozesuari buruzko datuak biltzea eta zergatik informazioa fidagarria eta fidagarria modu ulergarri eta kontsumigarri batean entregatzea funtsezkoa da erabakiak hartzeko modu eraginkorrean: eguneratzea, handitzea, ordeztea, ezabatzea edo utzi aktiboak diren bezala.\nBIM hizkuntza bakarrean BIM praktika onak sortzeko hiru elementu ere aztertzen ditu: pertsonak, prozesua eta teknologia. Azaldu elementu horien konbinazioak nola funtzionatzen duen funtsezko aktiboaren zikloan eta emaitza hobeak ematean. Liburuak, gainera, BIMen jakintzaren zortzi zutabeak aztertzen ditu BIMen jardunbide egokiak eta ikuspegi globala bermatzen dituztenak.\nIain Miskimmin egileak dio, «industria digitalaren egungo pentsamenduak erritmo bizkorra eta aldakorra du. Baina BIM Advance Academy-n ikasi ditugun ikasgaiak eta liburu honetan zurekin partekatzen ditugunak, abiapuntu ezin hobea dira bai goi mailako arrazoibidea eta BIMen xehetasunak harrapatu nahi dituen edozein gizabanako edo erakunderentzat.\nBentley Prentsa Institutuaren bildumako izenburuak bezala, BIM hizkuntza bakarrean Bere helburua etengabeko ikaskuntza eskaintzen du, ikasleei eta azpiegituren lanbideei esperientzia handiagoa emateko, beren esperientzia handitzeko eta beren eraginkortasuna hobetzeko lan-fluxuaren barruan.\nBIM esperientzia praktiko baliotsu askorekin konparatzen da argitalpen fin eta merkean. BIM hizkuntza bakarrean dagoeneko eskuragarri dago liburu gisa inprimatuta www.Bentley.com/books, eta baita Amazon eBook gisa ere iTunes.\nEgileari eta editoreari buruz\nEgileak Iain Miskimmin Azpiegitura eta eraikuntza industrien laguntzarekin lan egiten duen bi hamarkada hobeak eman ditu Erresuma Batuko BIM proiektuak lehenago laguntzen. 2012-ekin, Crossrail / Bentley Information Academy eta BIM Breakthrough Academy-n Londresen zuzendu du. Posizio horrek mundu osoko 4.000 industriako jende gehiagorekin elkarreragin ahalbidetu dio BIM teknologiari buruzko pentsamenduak eta esperientziak biltzeko, munduko azpiegiturako proiektu handienetako batzuk barne. Erresuma Batuko BIM lan taldearekin estuki lan egin zuen eta Erresuma Batuko Ekimenaren Azpiegituren Aktiboen Datuak (IADD4UK) zuzentzen du.\nEditorearen Bill Hoskins 25 urtez aritu zen arkitekto praktikoa izan zen. Denbora horretan, CAD (2D eta 3D) parte hartu zuen. Parte hartzeari esker, informatika-industrian esperientzia gehiago garatu zen. Visual Basic eta SQL programan ikasi zuen eta datu-baseak garatu. London 2012-ek Olinpiar Udalaren eraikuntzarako dokumentu guztiak biltzen dituen datu-basea instalatu zuen eta instalazio hori mantentzen duen taldeak erabiltzen zituen prozesuak dokumentatu zituen. Horrez gain, London Underground datu-basea instalatu zuen aholkulari izan zen BS 1192-2007 koherentea zela ziurtatzeko.\nBentley Press Institutuaren inguruan\nBentley Press Institute liburuen eta erreferentzia profesionalen argitalpenen argitalpenean liderra den ezagutza da arkitektura, ingeniaritza eta eraikuntza (AEC), eragiketak, geoespazialak eta hezkuntza komunitateak. Tituluen zerrenda hazten ari den lagin batek MicroStation, analisi eta diseinu eraikin, eraikuntza, errepidea eta gunea, landareen diseinua, egiturazko azterketa eta diseinua, eta uraren eta hondakin-uren azterketa barne hartzen dituen liburuak barne hartzen ditu. diziplina. Bentley Press Institute-ri buruzko informazio gehiago nahi izanez gero, bisitatu www.Bentley.com/books.\naurreko Post«Aurreko Deskargatu mapak eta BBBike erabiliz ibilbidea antolatu\nNext Post Leku Bing mapa Microstation atzeko plano gisaHurrengo »


Hartzak Blues Band: Arima saldu rock and rollari\nIñigo Basaguren-Duarte 2015-05-14\nArima saldu rock and rollari\nEnkarterriko kobazulo ilun batean hartz batek, rock & roll zikin eta pisutsuzkoa entzuten, negu gogorrari egiten dio aurre. Ouija taula baten laguntzaz, arima saltzen dio deabruari, infernuko soinuari, rock & rollari. Udaberriaren lehen argi izpiekin kobatik atera eta inguruko bailara eta mendiak dardarka jartzen ditu orro izugarri batekin.\nArima Saldu, honela du izena Enkarterriko Hartzak Blues Band taldeak kaleratu berri duen azken lanak, lau abestiz osatutako EPa, aurreko demoarekin nolabaiteko distantzia mantentzen duena: “Zerbait desberdina nahi genuen. Aurrekoa entsegu lokalean grabatu genuen eta oraingoan Fidelenean grabatu dugu, Mikel Kazalisekin”. Oso esperientzia ona izan dela aipatzen dute, “bagenekielako zer nahi genuen: rock & roll zikin eta pisutsua”. Izaera hori da, oinarrian, baina hainbat ñabardura aurkitu ditzakegu beraien soinuan, adibidez gitarren garbitasuna.\nHellacopters gogora ekartzen digun riff batekin irekitzen da singlea. Hala ere, beren eraginak rock eskandinaviarraren beste talde batzuengan bilatzen dituzte, hala nola, Turbonegro edo Gluecifer, beraien lehenengo lanean agerikoagoak direnak. Amorrua dastatzen deitzen da abestia eta hori bera transmititzen digu, norberaren berezko errekuntza: Gau ilunak argitzen dituen tximista izan nahi dut / zorua ikutu eta gezur guztiak erre.\nLetrak taldekide guztien artean idazten dituzte, baina Errudun abestian, laneko bigarrenean, Mario arduratu da: “Egoera dena da eta ez dugu gure burua aldatzen, ez dugu ahal genukeen guztia egiten, beraz, gu ere errudun gara”. Letra guztiak errealitateaz hitz egiten dute, baina “gai konkretu bat jorratu nahi dugunean, buelta ematen saiatzen gara”.\n“Rock & Rolla asimilatuta dago, baina oraindik zirikatzeko gaitasuna daukala aldarrikatzen dugu, rock & rollan sinisten jarraitzen dugu"\nB aldean, Arima saldu abestian, lanari izena ematen diona, baldintzarik gabeko maitasuna eskaintzen diote rock & rollari, pasioa eta bizimodua ere badirela aldarrikatuz: “Rock & Rolla asimilatuta dago, baina oraindik zirikatzeko gaitasuna daukala aldarrikatzen dugu, rock & rollan sinisten jarraitzen dugu”.\nJotzeaz gain, beti ibili dira Enkarterriak pizten, bizitza ematen, kontzertuak antolatzen eta fanzineak idazten. Hala ere, gaur egun giroa “nahiko geldi dago”.\nEPa Ez abestiarekin ixten da, aukeraketa aproposa. Honakoa egin zuten bigarren abestia da, nahiz eta orain arte ez duten grabatu. Amorrua nabaritzen da akorde eta riff-en atzean, baita Marioren ahotsean ere. Abesti honetan azeleragailua zapaltzen dute tarte melodikoagoekin nahastuz, emaitza polita lortuz.\nLana, beraien filosofiarekin eta lan egiteko moduarekin bat egiten duten lau zigiluren laguntzarekin kaleratu dute: “Horrela lan egitea, industriatik urrun, nekeza izan daiteke, baina polita da”.\nBestalde, azaleko irudi izugarria Txori handiarena da.\nArima saldu by Hartzak Blues Band\nJose Done ikastetxeko kapera (Bermeo)Kritikak


Ospitaleak odol-transfusioaren prozesua hobetuko duen sistema bat ezarri du | OSI EZKERRALDEA ENKARTERRI CRUCES\nInicio Nabarmena Ospitaleak odol-transfusioaren prozesua hobetuko duen sistema bat ezarri du\nOspitaleak odol-transfusioaren prozesua hobetuko duen sistema bat ezarri du\nOspitaleak Transfusio Segurtasunaren Sistema bat jarri du abian, akatsak gutxiagotuz eta odol-transfusioaren prozesu guztian trazabilitatea eta efizientzia lortuz, pazientearen segurtasuna hobetzeko. Proiektu horrek, Zuzendariordetza Medikoa, Erizaintzako Zuzendariordetza eta Hematologia eta Hemoterapia Zerbitzua buru dituela, Gricode izeneko sistema erabiltzen du. Erregistro informatizatu eta eramangarri bat da, eta transfusioa egitean tartean dauden osagai guztiak barra-kodeen bidez identifikatzen ditu (profesionala, pazientea, laginak, dokumentuak eta hemoderibatuak).\nSistemak osagai hauek ditu: pazientearen eskumuturrekoa, etiketak barra-kodeekin, Wi-Fi terminalak eta informazio guztia gordetzen duen aplikazio informatiko bat. Gricodek denbora errealean monitorizatzen du transfusio-prozesu guztia, ematen diren urrats guztien erregistro oso eta zehatz baten bidez (Osabide Globalen egiten den transfusio-eskaera, odol-lagina ateratzea, Transfusio Zerbitzuan jasotzea, hemoderibatua ematea eta, azkenik, transfusioa; transfusioaren ondoko balizko erreakzioak edo ondorioak ere jasotzen ditu).\nUrte hasieran, fase-pilotu bati eman zitzaion hasiera Erizaintzako 1. E Unitatean (Hematologia eta Onkologia Medikoa). Eta maiatzetik aurrera, sistema ospitale osoan ezartzen hasi da, bi etapa bereiziz:\nZerbitzu medikoen transfusio-eskaera elektronikoaren ezarpena\nGricode sistema erizaintzako unitateetako bakoitzean ezarpena\nUne honetan, eskaera elektronikoa ezarrita dago espezialitate medikoetako zerbitzuetan eta Gricode sistema, berriz, ospitaleratzeko erizaintzaren sei unitatetan. Kirurgia-zerbitzuek eta ospitaleratzeko erizaintzaren gainerako unitateek, bai eta kritikoen unitateek ere, sistema eskura izango dute urtea bukatu aurretik. Bestalde, urtarriletik aurrera beste unitate batzuetara hedatuko da (kirurgia-blokea, Obstetrizia, Pediatria, Larrialdiak, Eguneko ospitalea…).\nNoticia anterior«Nikaraguako medikuek teoria ezagutzen dute, baina guk gure esperientzia gehitu diezaiekegu»\nNoticia siguienteMartxan dira ospitalean Esne Bankuko harrera-gunea eta erizaintzako kontsulta


Nacho Díaz eta bere ilustrazio xelebre eta dibertigarriak | Sormenak linean\nMezu honetan aurkituko dituzun ilustrazioak ikustea baino ez dago, zer izan jakiteko pentsamenduak eta ideiak ateratzeko adina asmamen, ilustrazioaren eta artearen mundu zail eta lehiakorrean hobi bat lortzen lagun diezaguke.\nNacho Diaz gai da irribarre bat marrazteko gure aurpegian ilustrazio horietako bakoitza aurkitzen dugunean horrekin kontzientziak kentzen saiatzen da baita barre ona ere. Azken hamar urteetan bere ilustrazioei esker bizitzeko zortea izan duen artista.\nHainbat adibide jar ditzakegu erakusteko Diazek duen asmamena bere lanean. Gabonetako zuhaitzaren goiko aldea apaintzen duen izarrari beldurrez begiratzen dion dinosauro beldurgarri horretatik hasi edo erroskila baten aurreko eta ondorengo arte edo azukre kubo baten antzera, horretan disolbatzerakoan gernua egiten ari dela esateko zalantzak izan ditzake. kafe kopa aberatsa.\nBere webgunetik aurkezten dituen marrazki bakoitzean ideia oso freskoak naolito.com. Horrelako arkatza moztu behar zen ia ezer ez geratzeko edo amaren etxetik igaro ondoren zabaltzen den arrain puffer hori. Egunez egun bizi ditugun une horiek irudikatzeko oso modu dibertigarria.\nKoloreek eta siluetek osatzen duten marrazki berria ere erabiltzen du ideia dibertigarriak dituen estilo berezia eta zentzudunak hartzen dute protagonismoa. Aurkitu dezakezu bere instagram berari jarraitzeko zure facebook dela. Ilustratzaile horien artean, horrela, panorama sortzailean hainbeste ez daudenak eta gure uneak barrez, irribarrez beteta ahalegintzen direnak eta uraren erlojua bezalako planetan gertatzen denaz jabetzen ahazten ez direnak.\nArtikuluaren bide osoa: Sormena linean » General » Artistak » Nacho Diazen ilustrazio xelebre eta dibertigarriak


Arratia: Patxi Arraibi hil da\nArgazkian eskumakoa dogu Patxi, misiolarien kurutzea jarrita Ls Riosera joateko bezperan.\nArratia Palenque alkartasun zubiak eregiten erakusketa zabladu zanean Igorren, gaixo arazoengandik ez zan bertaratu. Bere izenean familia artekoak jaso eben oroigarria eta txalo zaparrada.\nBitor Garaigordobil gotzainak bere lanaren zertzelada batzuk ere eskeini zituan. Ondo ezagutzen eban Patxi, alkarregaz joan ziran Los Riosetara-eta duela 64 urte.\nLemoako semea, Lemoan egingo jakoz hileta eleizkizunak.\nHa fallecido Patxi Arraibi, el último arratiano del grupo de tres misioneros que abrió la misión vasca en Los Rios, Ecuador, allá por el año 1948.\nEl funeral se celebrará este lunes en su Lemoa natal.\nEn homenaje a estos arratianos que escribieron una página solidaria de la historia del valle de Arratia se organizó la exposición itinerante Arratia Palenque construyendo puentes de solidaridad y a su inaguración po pudo asistir Patxi Arraibi por encontrarse delicado de salud.\nEn su nombre recibió el recuerdo la familia de Patxi, y Monseñor Bitor Garaigordobil, compañero de aventuras de Patxi hace 64 años, desgranó jugosas anécdotas del trabajo de Patxi en la construcción de las obras iniciales de la misión en Babahoyo y Montalbo.\nEz naz Zuekin, ez, aiztu,\nNire senide maitiak\nLanak dira ugaritu\nEta gitxitu astia.\nAlan da nire biziera,\nEz dakit ziur zeren billa.\nBaña ixildu gaitezan,\nBegira izarrak zeruan\nJesus ta Maria argitzen\nJose pozez dago onduan.\nGabona da elizetan\nGosea toki askotan,\nGuda gure Euskal Herrian.\nArtzain txiro apalak\nDira Jesusen adiskide,\nGutzat diru eta janak\nDira askotan bixibide.\nZatoz, Jesus, gugana,\nPoztu ta onetsi gagizuz,\nGixon ta Jainko zarana\nSiñesmena gugan piztuz.\nEta nire sendi ona\nPozez gaur bete egizu,\nZeure eskuan beti eukizu.\nPatxi Arraibi, ZER aldizkaria, 120. zenbakia, 1988 bagilla/ekainilla, 4. orrialdea.


kritiken hemeroteka » Fantasiazko ipuinak\n« “Haur besoetakoa” edo Theresaren izena | Haur besoetakoa »\nFantasiazko ipuinak / Ruben Dario (Lukas Dorronsoro) / Baroja, 1987\nArgitaletxe bakoitzak bere “estilo” edo ezaugarriak dituela jakina dugu eta ezin ukatu argitaletxe bitxi honen berezitasuna, oraingo honetan eskeintzen ditugun bi liburuetan ikus daiteken bezalaxe.\nBaroja Argitaletxearen ezaugarri nabarienetako bat gure hizkuntzan obra klasikoak argitaratzea da. Eta ezaugarri hauek ez dira bakarrik ateratzen dituzten liburutan nabarmentzen, ematen dioten ikuspegia, formatoa, gaietan etabar baizik. Lan kementsua egiten dute ba argitaletxea honetakoak, ez dutelako helburu bakarra modan dauden liburuak argitaratzea; hori bai, norbait galdetu dezake ea jendeak gustokoak dituen ala ez liburu mota horiek, baina tira, hori jendeak erabakiko du.\nOraingo honetan Ruben Dario nikaraguarraren ipuin liburu bat eskeintzen digute; “Ipuin fantastikoak” tituluak berak esaten duen bezalaxe. Gaiak ez badute ezer ikusi beharrik batak bestearekin, badituzte ezaugarri berdintsuak beraien artean, estiloa dela, gertatzen diren gauzak, bukaerak… Honela, umezurtz desgraziatu bati bere ama nola agertzen zaion ipuin bukaera bat dugu, Bibliako pertsonaia ezberdinen eztabaidak (euskaldun bat ere aipatzen du apaiz fanatiko bat dena), oihan liluragarri batetik bidaia etabar. Hori bai gehienetan luxuz eta handitasunez beterik eta bukaera “fantastiko” batez eginak.\nAutorea misterio kutsua denbora guztian mantentzen saiatzen da, hunkipena ipuin bukaera gehienetan bezalaxe; ez dakiguna ea lortzen duen ala ez, baina hori bai bere formak oso landuak daude, poetikoak izanik kasu askotan.\nItzulpena Lukas Dorronsorok egin du, oso modu zehatzean ipuinen ezaugarriak jarraituz.


BAZKA » Helduen literatura itzulia\nEuskadi Sarien aroan\nHelduen literatura… ez da erraza hainbat obraren sailkapen zehatza egitea (zorionez). Grimm anaien ipuinak, ez ote dira helduen literatura (ere)? Alizia herrialde miresgarrian haur literatura ote da (soilik)? Eta Printze Txikia? Eta Jack Londonen edo Mark Twainen obraren puska bana?\nOro har, uste dena baino gehiago itzuli izan da gazteentzako, titulu zerrenda luzea osatuko genuke zenbait bilduma arakatuko bagenu. Pamiela, Erein eta Elkarrek lan handia egin dute horretan. Elkarrek hiru bildumatara bideratu du gazteen irakurketa: Irakurmendi, Xaguxar, Branka. Hiruretan ere lehen mailako autoreak euskaratu ditu (Orwell, Zimnik, Aitmatov, Stevenson, Wilde…), Iñaki Mendiguren gailen ageri den itzultzaile multzo baten lanari esker, eta jatorrizko hizkuntzatik.\nArgitaletxeen araberako azterketa egin dugunez, argitaletxeek berek erabilitako irizpidea baliatu dugu: haur eta gazteei zuzenduriko bildumak ez ditugu kontabilizatu. Hala berean, gerta liteke helduen bildumetan argitaraturiko obrak gazte literaturatzat hartzea batek baino gehiagok (zoritxarrez). Baina argitaletxeen irizpidera makurtu gara.\nHelduentzako bilduma interesgarria sortu zuen Ereinek, Milabidai (1994-1996). Atzerriko autore onak eskaini zizkigun formato txikian (Fitzgerald, Conrad, Flaubert, Poe…), ipuinaren luzerako lanak ziren, nolabait esateko. Nobelaren, antzerkiaren edo ipuin edo poema bildumaren aldean (helduen literaturan argitaratu ohi diren moldeak) oso bestelako ekoizpena suposatzen duenez, ez dugu kontuan hartu.\nHelduentzako atzerriko literatura gutxi saltzen da hizkuntza minorizatuetan, eta euskaraz ere hala izan ohi da. Hizkuntza minorizaturiko helduak, antza, “beste hizkuntzan” jaso izan du atzerriko literatura, alegia, berea azpiratzen duen hartan bertan.\nUrteetako ezinbeste edo inertzia hori eragozteko, Literatura Unibertsala izeneko saila abiarazi zuen Eusko Jaurlaritzak 1989an, helduen literaturaren titulu unibertsalak era sistematikoan euskaratu eta helduentzako bilduma batean argitaratzeko. Izena arriskutsua da ordea, lehenagotik literatura unibertsala euskaraz eman ez balitz bezalako bat egiten duenez, munduko literatura patrimonializatuz. Baina badirudi bilduma hori kudeatzen ez duten argitaletxeak ez direla kexu.\nEkimen hori EIZIE, itzultzaile eta interpretarien elkartearen bitartez bideratu zuen.\nArgitalpena Ibaizabal argitaletxeak hartu zuen bere gain.\nIbaizabalek eskolarako literatura publikatzen du gehienbat, eta asmo on hark argitaletxe honek helduen arloan zeukan profesionaltasunik ezaren ondorioa nozitu behar izan zuen: bilduma monotonoa, promozio eskasa… liburu instituzionalak, garbi esanda. Ibaizabalek ez zuen helduen literaturarik argitaratu tratua baino lehen –ez bertan sortutakorik ez itzulitakorik–, tratua amaitutakoan hain gutxi. Hitzarmen bat bete zuen nola edo hala, eta horraino.\nAdministrazioaren utzikeria nabaria izan da bildumaren bizitza tristean: ez zitzaion produktuari jarraipenik egin, liburuak testutegiak balira bezala eta ez komertzializatu beharreko salgaiak. Beste maila batean, gainerako argitaletxeek ez ikusiarena egin zutela ematen du, eta itzultzaileek berek ezin izan zuten edo ez zuten nahi izan ardurarik hartu jardun testualetik haratago. Lan handia, korpus ederra… agian egunen batean erreskatatu ahal izango da, apurka, argitarako.\nNoizbait, 2002an, Alberdania eta Elkar argitaletxeek hartu zuten bildumari segida emateko lana. Eta ezagun du: liburu erakargarriak dira, eta behar bezala promozionaturik datoz. Horretarako Alberdania-Elkar zigilua osatu dute, edo, hobeto esanda, ko-edizio hitzarmena egin dute. Ondoko tauletan beste argitaletxe bat balitz bezala tratatu dugu ondorio estatistikoetarako erosoagoa delako, interpretatzerakoan bestelako kriterioak erabili litezkeen arren.\nHona hemen Euskadi Sarien aroan (1997-2006) gure argitaletxe nagusiek urte horietako sarietara aurkezgarri zeukaten atzerriko helduentzako literatura (1996-2005):\nLiteratura Unibertsala bildumaren weba (euskadi.net)\nIbaizabal ageri zaigu itzulpena argitaratzen aurrena, baina bere ekoizpen osoa, sarreran esan dugun bezala, Eusko Jaurlaritzak subentzionatua izan da.\nHala ere, taulak erakusten digunez, baditugu beste hiru argitaletxe ahalegin polita egin dutenak: Igela, Alberdania eta Elkar.\nIgela argitaletxeak eskaintza osoaren %20a ekoitzi du.\nTxalapartak urtero argitaratu du tituluren bat. Erein irregularragoa da.\nItzulpena ordaintzeko, Eusko Jaurlaritzaren subentzioa hartu ez duten editorialek bestelako bideak bilatu dituzte, Europakoak esaterako. Horretan, beste kontu batzuetan bezala, Igela izan da aitzindari.\nHelduen literatura itzulia generoka\nUste litekeenaz bestera, poesia eta antzerkia genero minoritarioak ez dira Eusko Jaurlaritzak subentzionatuta itzultzen. Aitzitik, esan liteke poesia (unibertsal) guztia itzultzen eta argitaratzen dela Literatura Unibertsala bildumatik kanpo. Arrazoi bat baino gehiago egongo da noski, baina ez da ahaztekoa kuantifikazioaren gaitza. Arazo tekniko hutsa da, baina oso garrantzizkoa, subentzioaren zenbatekoa erabakitzeko: poesia itzultzea lan zaila da, ordu asko eskatzen ditu, eta lan hori ezin da tarifatu karaktere kopuruka, huskeria izango litzateke aterako genukeen baremoa (zailtasunaren plusa erantsi ohi zaion arren). Poesia itzultzea kapritxo edo erronka edo amorru pertsonala izaten da, eta ez bakarrik euskaraz. Pamiela eta Erein argitaletxeak izan dira honetan saiatuenak, eta kopuru absolutuetan oso behean ageri badira ere, erreferentziazko poeten lanak jarri dizkigute eskura (Hölderlin, Garcia Lorca, Omar Khayyam, Rilke…).\nAntzerkia, ordea, ia beti izan da Eusko Jaurlaritzaren subentzio barruko lana. Errazagoa da itzultzen, dudarik gabe, poesia baino. Karaktere kopurua ez du handia izaten (eta subentzioa ere ez, beraz), baina arin samar egin litekeen lana izaten da, nahiz eta salbuespenak egon. Nekearen araberagokoa du ordainketa poesiak baino.\nHelduen literatura itzulia Euskal Herriko erakunde publikoek subentzionatuta argitaratu duten editorialak\nIgelak 2005ean argitaraturiko Raymond Queneau-ren Estilo-Ariketak liburua ez da Literatura Unibertsala sailekoa, ez da beraz Eusko Jaurlaritzak subentzionatua, baina bai Gipuzkoako Foru Aldundiak.\nLiteratura Unibertsala izeneko ekimen instituzionalak argitalpenen ia %40a (167/66) suposatu du (Ibaizabal gehi Alberdania-Elkar), inportantea izan da eskaintza zabaltzeko: urtean batez beste 10 titulu izango zatekeena, ia 17ra igo zen.\nAtzerriko helduen literatura itzulia Euskal Herriko erakunde publikoen subentziorik gabe argitaratu duten editorialak\nHelduen literatura itzulian %60a argitaratu da bertako subentzio publikorik gabe.\nIbaizabalek ez bezala, Alberdaniak eta Elkarrek, zein bere aldetik, Eusko Jaurlaritzak subentzionatu gabeko itzulpena argitaratzen jarraitzen dute lehen bezala Alberdania-Elkar koedizio subentzionatuak argitaratuagatik, Elkarrek zer edo zer gutxiago.\nBaina taula honetan Igelaren garrantzia da nabarmenena, bera da gehien ekoitzi duena, eta garrantzi hori are handiagoa ageriko litzateke 2006ko ekoizpena erantsiko bagenio: 10 titulu argitaratu zituen, eta Alberdaniak eta Elkarrek bat eginda ez liokete alde handirik kenduko guztira.\nItzulpenaren Euskadi Sariak argitaletxeka\nIbaizabal eta Alberdania-Elkar argitaletxeek 7 aldiz jaso dituzte Euskadi Sariak, sari guztien %70a bi zigiluon artean banatu da.\nSariok Eusko Jaurlaritzak subentzionaturiko itzulpena zeukaten tituluetara joan dira, Literatura Unibertsala bildumakoetara; badirudi Literatura Unibertsala bilduman argitaratzen ez dena ez dela literatura unibertsala, edo ez dagoela behar bezala itzulia epaimahaikoen iritzian.\nHorrela, “itzuliaren itzulia” esan genezakeena osatu da: itzultzaileek erabaki dute zer itzuli beren elkartearen bidez (2002a arte behintzat hala izan zen), itzultzaileek erabaki dute zein itzultzaileren lagina edo proiektua subentzionatu hartarako beraiek izendaturiko batzordean, itzultzaileek epaitu (oro har) eta saritu dute itzuli dena (ikus Mahaiko aulkiak artxiboa), eta aurrez subentzionaturiko itzulpenei eman izan diete sariaren subentzioa (ikus Euskadi Sarien historiala).\nIgelak Euskadi Saria Eusko Jaurlaritzak subentzionatzen duen Literatura Unibertsala horretan ez baina Gipuzkoako Foru Aldundiak subentzionatu zuen itzulpen bati esker eskuratu zuela kontuan hartuta, sarion %80a Euskal Herriko erakunde publikoek subentzionaturiko itzulpena zeukaten tituluei eman zaiela ateratzen dugu.\nSari guztiak narratibako liburuei eman zaizkie. Probabilitate kalkuluaren barruan dago emaitza hori.\nHala ere, datu bitxia da 2002ko sariarena: helduen literaturakoa barik, haur eta gazte literaturako titulu bat izan zen saritua itzulpenean, Harry Potter eta sekretuen ganbera.\nSarien eta ekoizpen osoaren artekoa ehunekotan\nItzulpen gehien egin dituzten argitaletxeek (Alberdania, Elkar, Igela) sarien %30a hartu dute, sari bana alegia, hiruren artean ia %44a ekoitzi duten arren bertan subentzionatu gabeko tituluekin.\nIbaizabalek %32a eskas bete du ekoizpen osoan, baina sarien %40a jaso du, bere garrantzi espezifikotik zatiaz gorago (ekoizpen osoa Eusko Jaurlaritzak subentzionatua zeukala).\nAre handiagoa da Alberdania-Elkar koedizioek ekoizpenaren eta sarien artean daukaten aldeko desproportzioa: ekoitzi dutenaren halako hiru, sarien %30a ekoizpenaren %7’78rako (dena Eusko Jaurlaritzak subentzionatua). Ibaizabalek 32 liburu argitaratu zituen hirugarren saria jaso zuenerako; Alberdania-Elkarrek nahikoa izan du 10 liburu argitaratzea.\nIgela argitaletxea izan da gehien publikatu duena bertako subentziorik gabe, baina sarituetan sari gutxien jaso duena dugu proportzioan.\nAlberdaniak 9 titulu argitaratu behar izan ditu saria jasotzeko (2000)\nElkarrek 13 titulu argitaratu behar izan ditu saria jasotzeko (2002)\nIgelak 34 titulu argitaratu behar izan ditu saria jasotzeko (2006)\nGure erakunde publikoenagandiko subentziorik gabeko itzulpen gehien publikatu duena izanagatik, ez da halako liburuen artekoa izan saria ekarri diona Igelari, esana dugu.\nIgelak publikatu dituen 34 liburuetatik 1 bakarra izan da bertako subentzioduna, Gipuzkoako Foru Aldundiak enkargaturikoa alegia. Alferrikakoa izan du urteetako jarduna munduko literatura unibertsala bere kasa argitaratzen. Esan liteke ez diola asko balio izan ekoizpen osoaren %20a gure erakundeen subentziorik gabe itzuli eta argitaratu izanak: %0’60ak ekarri dio saria.\nEmango ote zioten, atzean Gipuzkoako Foru Aldundiaren zigilua eduki izan ez balu?\nBai, noizbait eman beharko zioten: Igela da atzerriko helduen literatura itzultzeari berariaz emana dagoen editorial bakarra Euskal Herrian.\nDATUTEGIA | Martxoak 26, 2007 |\nSELECT * FROM utikan_comments WHERE comment_post_ID = '118' AND comment_approved = '1' ORDER BY comment_date


26 « maiatza « 2017 « Prentsa oharrak\nKultura Zerbitzuak hitzarmena sinatu du Arabako Ilusionisten Elkartearekin, Magialdia nazioarteko jaialdia antolatzeko\nKategoriak: Prentsa oharrak — Komunikazio Zerbitzua / Servicio de Comunicación — 26 maiatza 2017 10:02\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak Arabako Ilusionisten Elkartearekiko lankidetza-hitzarmena onetsi du gaur, Magialdia nazioarteko jaialdia antolatzeko.\nKultura Zerbitzuaren eskumenetako bat da kultur programak antolatzen laguntzea, hiriaren bizitza kulturala dinamizatzeko eta herritarren eskaerei erantzuteko, eta nazioartean aitortutako ibilbidea eta ospea duten ekimenei sostengu berezia ematea.\nHorrenbestez, Udalak 80.000 euro jarriko ditu Arabako Ilusionisten Elkarteak antolatzen duen Magialdia nazioarteko jaialdiari laguntzeko; irailaren 11tik 17ra egingo da aurten. Orobat, Magiari buruzko Nazioarteko Jardunaldiek XXIX. edizioa beteko dute.\nHorretaz gain, Udalak Principal antzokia, Federico García Lorca antzokia, Europa biltzar jauregia eta Espainia plaza erabiltzen utziko du jaialdiarekin lotutako jarduerak egiteko.\nUrtaranen gobernuak Hiri Paisaiaren Zerbitzurako garabi-kamioia erosteko lehiaketa deituko du\nKategoriak: Prentsa oharrak — Komunikazio Zerbitzua / Servicio de Comunicación — 09:57\nTokiko Gobernu Batzarrak Gasteizko Udaleko Hiri Paisaiaren Zerbitzurako garabi-kamioi bat erosteko prozedura abiaraztea onetsi du. Lehiaketa-aurrekontua 112.000 euro da, BEZa barne. Ibilgailu berezi hori hiriko berdeguneak mantendu, hobetu eta onik zaintzeko lanetan erabiliko da, bai eta paisaia eraldatu eta hobetzeko lanetan ere. Gehien bat inausketetan eta adar ihartuak edo ale gaixoak nahiz egoera fitosanitario eskasean daudenak kentzeko erabiliko da.\nHiru lekuko ibilgailua izango da, eta ezaugarri teknikoen arteko nabarmengarriena da Euro 6 emisio-maila duen diesel motorra izan beharko duela, hau da, ingurumen araudiko zorrotzena. Zamarako espazioak bost metro luze edo gehiago izan beharko du, eta garabiaren altxatzeko ahalmenak, gutxienez 3,8 tonakoa.\nEnpresa esleipendunak gehienez 150 egun izango ditu ibilgailua emateko kontratua izenpetzen denetik. . Orain arte, horrelako kamioiren bat behar zuen bakoitzean, alokatu egiten zuen Udalak, baina bat erostea erabaki da, kudeaketa eraginkorragoa izan dadin.


Jai eta asteburuetan Nafarroan etxeratze agindua jartzea onartu dute epaileek | Gizartea | Berria\nJai eta asteburuetan Nafarroan etxeratze agindua jartzea onartu dute epaileek\nGutxienez uztailaren 30era arte iraungo du, eta 141 udalerriri eragingo die. Auzitegi Nagusiaren ustez, gobernuak frogatu du gaueko bilkurak direla «kutsatze gehienen sorburu»\nIruñea. Gauez, Estafeta eta Xabier karriken arteko bidegurutzea. J. DIGES / EFE Tamaina handiagoan ikusi\nHasieran kale, eta orain bale. Astelehenean, Nafarroako Auzitegi Nagusiak atzera bota zuen muturreko arriskua duten herrietan gaueko jarduera mugatzeko gobernuak proposatutako erabakia. Nafarroako Gobernuak moldatu egin du foru agindua, eta proposatu du etxeratzeko agindua ezartzea asteburuetan, jai egunetan eta tradizionalki festak izaten ohi diren garaian —bezperan ere bai—. Atzo, Auzitegi Nagusiko Administrazioarekiko auzietako aretoak baimendu egin zuen neurri hori, eta, ondorioz, gaurtik aurrera intzidentzia handiko tokietan ezingo da kalera atera 01:00etatik 06:00etara bitartean.\nZehazki, Nafarroako 141 udalerritan sartu da indarrean etxeratzeko agindua, eta, printzipioz, datorren asteburura arte iraungo du —dena den, gobernuak aurreratu du egoera aldatu ezean neurriari eutsiko diola. Salbuespenezko kontuetarako baino ezingo da irten etxetik: botikak, osasun produktuak eta oinarrizko beste gauza batzuk erostera, medikuarenera, albaitariarenera, lanera, zaintza lanak egitera eta beste salbuespen batzuetara.\nNafarroako Gobernuak argitaratu du zeintzuk diren azken hamalau egunetan 250 kasuko intzidentzia duten 141 udalerriak. Horien artean daude Zizur Nagusia (1.174,96ko intzidentzia tasa), Aranguren (1.114,28), Lizarra (1.093,41), Berriozar (1.045,46), Burlata (989,73), Noain-Elortzibar (985,57), Antsoain (969,26), Iruñea (927,83), Barañain (871,33), Berriobeiti (826,90), Baztan (797,22), Eguesibar (780,95), Atarrabia (725,20), Tafalla (566,30), Tutera (526,78) eta Altsasu (322,45).\nAipatutakoez gain, hiru nabarmentzen dira, hamalau egunetan 10.000tik gorako intzidentzia tasa dutelako: Azuelo (12.903,22), Orbara (12.121,21) eta Lesaka (11.601,60). Era berean, 5.000 eta 10.000 arteko intzidentzia tasan daude Igantzi (6.572,76), Urroz (6.010,92) eta Zubieta (5.280,52). Eta 3.000 eta 5.000 arteko tasa dute Saldias (4.918,03), Arantza (4.690,11), Ituren (4.500,97), Etxalar (4.059,04), Doneztebe (3.418,30), Lantz (3.378,37), Bera (3.292,29) eta Aresok (3.225,80). 1.000 eta 3.000 arteko tasarekin 43 udalerri daude, eta hortik behera, 84.\nGobernuak azaldu du gaitza «ekitaldi superkutsatzaileetan» ari dela hedatzen, «gauez, gazteen artean, baita kanpoan ere, batik bat tabernak ixten dituztenean». Argudio hori onartu egin dio Auzitegi Nagusiak.\nAipagarria da hori. Izan ere, alarma egoera kendu ostean, maiatzaren hasieran, etxeratzeko agindua ezartzea proposatu zuen gobernuak, baina epaileek atzera bota zuten neurria, kaleko edana eta antzeko topaketak legedi arruntarekin mugatu zitezkeela argudiatuta. Aldiz, bi hilabete geroago, auzitegiak irizpidea aldatu du, frogatutzat jo baitu 15 urte eta 30 urte artekoen bilkura horiek direla «kutsatze gehienen sorburua». «Polizia txostenek, batez ere Foruzaingoarenek, agerian uzten dute ekainean eta uztailean Nafarroa osoan, eremu publikoan, bilkura orokorrak, zenbaitetan masiboak, egiten direla, batik bat gauez eta tabernak ixten direnean», zioen atzoko autoak.\nAuzitegiaren arabera, bilkura horiek ezin daitezke parekatu kalean edateko elkartzen diren jende multzoekin. «Gaueko aisialdi mota berri bat da, eta, polizia kopurua ikusirik, ezin dira horiek denak kontrolatu». Horregatik, maiatzaren 11ko autoan ez bezala, epaileek uste dute proposatutako agindua egokia dela eta «behar bezala egiaztatuta» dagoela.\nAste hasieran, intzidentzia handiko herrietan gaueko jarduera mugatzeko erabakiaren aurka egiterakoan, epaileek nabarmendu zuten informazioa falta zitzaiela neurriaren egokitasuna behar bezala epaitzeko. Hirugarrenean, ordea, onetsi egin dute: «Neurrizkoa da, ez baitu mugimendua erabat galarazten: salbuespenak daude; ez da Nafarroa osoan aplikatuko, ez eta asteko egun guztietan ere. Asteburuetan, jaiegunetan eta festen garaian aplikatuko da.\nAraban, Bizkaian eta Gipuzkoan ez dago etxeratzeko agindurik, baina ostegunean, Iñigo Urkullu Eusko Jaurlaritzako lehendakariak «automugatzeko» eskatu zien herritarrei. Halaber, gaurtik tabernen eta jarduera ekonomiko guztien itxiera 01:00etan ezarri du Labik, eta, horrekin batera, ostalaritzaren, merkataritzaren eta bestelako instalazioen edukiera %35era murriztu du. Gainera, maskara derrigorrezkoa izango da «jendea ibiltzen den hiriguneetan».\nGero eta agerikoagoa da maskararen erabilerari buruz talka juridikoa dagoela Jaurlaritzaren eta Espainiako Gobernuaren artea. Barrualdean, erabilera derrigorrezkoa da, baina kanpoaldean, 1,5 metroko segurtasun tartea gordez gero, kentzeko aukera hobesten du Madrilek. «Maskarak gure artean jarraitu behar du, baina ez beti jarrita», esan zuen atzo Carolina Dariasek. Osasun ministroaren arabera, ez dago gatazkarik bi gobernuen artean, «ideia berarekin» bat egiten baitute.\nBingen Zupiria Jaurlaritzako eledunaren arabera, Madrilen eta Gasteizen onartutako testu juridikoen artean «ez dago alde handirik», baina bai ñabardurak. «Modu desberdinean ikusi eta irakurri dira. Espainian onartutako arauei dagokienez, badirudi salbuespena maskara jartzea dela, eta guk onartutako testuetan, salbuespena ez jartzea izango litzateke, jende pilaketarik ez dagoen tokietan». Haren ustez, diferentzia horrek «nahasmena» eragin du, eta «euskal agintarien helburua izan da hori argitzea». Hala, Zupiriak zehaztu zuen onartutako dekretuan «derrigorrezkoa» dela erabiltzea, eta «ez erabiltzea, salbuespena».\nIpar Euskal Herrian, berriz, espero da abuztuaren hasieratik derrigorrezkoa izango dela osasun ziurtagiria. Iragan astean, Emmanuel Macron Frantziako Gobernuko presidenteak iragarri zuen legez COVID-19aren aurkako immunitatea erakusten duen agiria beharko dela garraio publikoa erabiltzeko edo jatetxe batean sartzeko. Zalantza handiak, arrangura eta kritika ozenak eragin ditu proposamenak, baina hura onartzeko tramitazioa aurrera doa.\nAtzo, Frantziako Asanblea Nazionalak baiezkoa eman zion lege proiektuari: 117 diputatuk alde bozkatu zuten, eta 84k kontra. Orain, egitasmoa Senatuan da bozkatzekoa, eta aurrera aterako dela espero da. Hala, abuztuaren hasieran sartuko litzateke indarrean. Ziurtagiriarekin batera, osasun arloko profesionalak txertatzera behartzen ditu lege proiektuak. Macronek argudiatu du jendea era masiboan bultzatu nahi dutela txertaketara.


Gauzak egiteko beste modu bat badela gogorarazi nahi dizu LABORAL Kutxaren 2018ko egutegiak - Ba da beste modu bat | Laboral Kutxa Blog\nHemen dago. Ilusio eta maitasun guztiarekin egin dugu, jakitun baikara urte osoan zuen etxeetan egongo dela eta, denboraren poderioz, oso objektu berezia bihurtu dela. Gure urteroko egutegiaz ari gara, jakina, eta, bezero bazara, zure LABORAL Kutxa bulegoan eska dezakezu jada. Gogoko izango duzula espero dugu; izan ere, iazkoan bezala, gure finantza-erakundea bereizten duena islatzen saiatu gara, gure baliorik garrantzitsuena: badela gauzak egiteko beste modu bat.\nAparteko 12 pertsona ezezagun\nApartekoa izateko ez da beharrezkoa oso ezaguna izatea. Ezta oso pribilegiatua, aberatsa edo herrikoia ere. Aldaketa bat eragiteko, eredu bat ezartzeko eta beste batzuek jarraitu beharreko bidea irekitzeko, ordea, apartekoa izan behar da. Halakoxeak dira gure egutegia apaintzeko aukeratu ditugun 12 gizon eta emakumeak.\nPertsona anonimoak dira, egunero beste modu batera jarduten dute eta LABORAL Kutxa egiten dugunok inspiratzen gaituzte. Eskerrak eman nahi dizkiegu haien historia kontatzeagatik eta zure etxean sartzeko egin genien proposamena onartzeagatik. Espero dugu zuretzat ere inspirazio-iturria izatea datozen 365 egunetan. Jarraian aurkeztuko dizkizugu.\nUrtarrila: Borja Saracho, Crusoe Treasure urpeko ardandegiaren sortzailea\nIrudikatu duzu inoiz itsas hondoa milaka eta milaka ardo-botilaz beteta? Ipuinetako irudia ematen du, ezta? Bada, egiazkoa da; areago, Borja Sarachok, Crusoe Tresasureren sortzaileak, negozio bihurtu du.\nIkerlan batekin hasi zen, baina, gaur egun, Plentziako (Bizkaia) kostaldetik milia-erdira urpean zahartzen dituen ardoak mundu-erdian saltzen dira. Gauzak egiteko beste modu bat da, zalantzarik gabe. Halere, Borjaren ustez, horrela lan egitea atseginagoa da, botila bakoitzak mezu bat luzatzen baitu lehorrera: itsasoa gizateriaren ondarea dela eta hura babesteko zeregina seriotan hartu behar dugula. Horrela eginez gero, altxorrak itzuliko dizkigu, Borjak merkaturatzen dituenak esaterako.\nOtsaila: Gema Climent, aitzindaria errealitate birtualaren bidezko tratamenduetan\nGema Climent neuropsikologoa eta Nesploraren sortzailea da. Erakunde horrek irtenbide teknologikoak eskaintzen ditu giza portaera zehaztasunez aztertu, diagnostikatu eta tratatzeko, eta, horrela, gaixoen bizi-kalitatea hobetzeko. Gemak garatu duen teknologiaren erabiltzaileak beste pertsona batzuen prozesu kognitiboak uler ditzake, errealitate birtualari eta ingurune simulatuei esker. Entzun duzu inoiz pertsona bat ulertzeko milia bat ibili behar dela haren oinetakoekin? Bada, irudika ezazu betaurreko batzuk jarri eta software bat erabiltzen duzula, hiperaktibitatearen nahasmendua edo arazo kognitiboren bat duten pertsonen burmuinak nola funtzionatzen duen jakiteko.\nEnpatiak mundua mugiarazten duela irizten dio Gemak, eta ideia horren zerbitzuan jarri du teknologia. Apartekoa den guztiarekin gertatzen den bezala, egin duenak erraza dirudi. Beste pertsona baten burmuina ulertzen saiatuko bagina zenbat aurreratuko genukeen jakin nahi zuen Gemak, besterik gabe, pertsona hori epaitu gabe. Eta errealitate birtualaren bidez lortu du. Horrez gain, ikasgeletako bullynga saihesteko software bat ere sortu du Gemak, eta sorkuntza horrekin finalista geratu da Europar Batasuneko 2017ko Emakume Berritzailearen Sarian .\nMartxoa: Ixone Sádaba, artista kultura-berrikuntzako proiektuetan\n“Nire iritzian, gizakia harrigarria da, baina guk geuk mugatzen dugu geure burua”. Halaxe dio Ixone Sádabak(Bilbo, 1977), Bilbon jaio eta Londresen bizi den artista plastiko eta sortzaileak. Urte batzuk daramatza kultura-berrikuntzako proiektuetan murgilduta, eta Moving Artists ekimena sortu berri du, gatazkan bizi diren edo bizi izan diren lekuetan arte-ondare bizia babesteko inkubagailua.\nIxonek uste osoa du artista bat ez dela dohain bat duen norbait, baizik eta arazo bat edo obsesio bat duen eta hori arte-adierazkortasunaren bidez konpontzen saiatzen den norbait. Adierazkortasun horrek bultzatuta, denetariko diziplinak arakatu ditu Ixonek, bai bideoa, bai performancea, bai hiru dimentsioko elementuak dituen argazkia. Haren lanbide-karrerak etxetik hurbil erakusketak egitera eraman du, adibidez Guggenheim Bilbao Museoan, baina baita urrunago ere, mundu zabaleko arte-zentroetan, hala nola Reina Sofía Museoan, Torontoko Arte Garaikidearen Museoan eta New Orleanseko Arte Garaikidearen Museoan.\nApirila: Xabier Pelegrín, bitxigile minimalista eta abangoardiakoa\nIruñeko historiarik handieneko bitxigintza-lantegi batean jaio eta hazi zen Xabier: aitarenean. Baina ez zuen tradizio familiarrarekin jarraitzera mugatu nahi. Urrunago joan nahi zuen. Horregatik joan zen Glasgowera, munduko bitxigilerik onenetako batekin ikastera. “Itzuli nintzenean ez nintzen pertsona bera”, dio.\nOrain, berriro bere hirian dagoela, lerro fin, garbi eta leuneko pieza paregabeak sortzen ditu bere artisau-estudioan , eta pieza horietan kalitatea da nagusi. Hain zuzen, edertasuna xehetasunik ez izatean datza. Pieza paregabeak sortzen ditu, horiek erosten dituzten pertsonak ere halakoak direlako. “Beti uste izan dut bakoitzaren esentzia gainerakoengandik bereizten jakitea dela, eta jendeak hori balioestea atsegina eta harrotzeko motiboa da niretzat”.\nMaiatza: Rakel Mateo, munduko duatloi-txapelduna eta triatleta paralinpikoa\n25 urte zituelarik, laneko istripu larria jasan zuen Rakel Mateok. Istripuak arrasto fisikoak utzi eta ezker-hanka galtzekotan izan zen. Baina norbaitek uste badu Rakel gogogabetu egin zela, ez du ezagutzen. Gertaerari aurre egiteaz gain, kirola egiteari ekin zion buru-belarri. Hala erakusten dute haren kirol-palmareseko lorpenek: munduko paraduatloi-txapelduna izan zen, meritu handiko zortzigarren postua lortu zuen Rio 2016ko Joko Olinpikoetan eta brontzezko domina eskuratu zuen Australiako Gold Coast proban, Munduko Triatloi Serieetakoan.\nIzan ere, hanka mugitu ezinak ez du esan nahi geldirik egon behar duenik. Alderantziz: Mungiako triatleta honek igeri eta korrika egin eta pedalei eragiten die irribarrea galdu gabe, eta sekulako kirol-karrera landu du.\nEkaina: Leire Ancín, “Ideas for Pamplona” ekimenaren koordinatzailea\nJende askori gustatzen zaio bizi den lekua, baina oso jende gutxik jartzen du abian hura hobetzeko proiekturen bat. Horixe egin zuen Leire Ancínek . 24 urte besterik ez zituelarik, Ideas for Pamplona jarri zuen martxan, bere jaioterrirako proiektu-mintegi bat, asmo handiko helburu batekin: atzerrian bizi diren nafarrek leku haietako ideiarik onenak Iruñera eramatea. Ba ote dago ezer hobeagorik hiriak onura atera dezan bertan jaio baina urrun bizi diren pertsonengandik?\nBere proiektuari esker, gizarteari laguntzeko eta etorkizuna hobetzeko gogoa duen jende interesgarria ezagutzeko aukera izan du Leirek. Espero dugu Iruñera ideia onak ekartzea, hiriak etorkizunik onena izan dezan. Ziur gaude hala izango dela!\nUztaila: Joxe Maria Aizeaga, Basque Culinary Centerreko zuzendari nagusia\n“Gastronomiaren Harvard” deitzen diote Basque Culinary Centerri. 8 urtean, ametsa errealitate bihurtu da, eta mundu osoko sukaldaritza-ikasleak erakartzen ditu gaur egun. Zentro aitzindaria da, zalantzarik gabe. Gastronomiari soilik eskainitako lehen unibertsitatea, teknologia, berrikuntza, prestakuntza eta kultura bateratzen dituen proiektua. Eta arrakastaren zati bat bere zuzendari nagusiari zor dio, Joxe Maria Aizeagari.\nJoxe Marik uste osoa du, BCCrik ez balego, “asmatu egin beharko” litzatekeela. Zoriontsua da mundu osoko 30 herrialde baino gehiagotako ikasleak dituen proiektu bat zuzentzeaz, eta egiten duenarekiko maitasun sakona adierazten du bere hitzen bidez. Sukaldaritzarako grina kutsatu egiten du, baina, beharbada, BCCko sukalde eta geletan ikasten duten pertsonen bilakaera ikustea da bere lanetik gogokoen duena. “Pertsonak heztea erantzukizun handia da, baina, aldi berean, hunkigarria da ikustea nola heltzen diren ikasleak 18 urterekin eta nola irteten diren graduatuta, baita haien heltze-prozesu pertsonala eta profesionala ere. Hunkitu egiten nau horrek.”\nAbuztua: Shakti Olaizola, kulturaren eta bihurrikatzearen arteko lotura\nEldarnioa, umorea, zentzugabekeria eta erronka. Halako hitzekin definitzen du bere lana Shakti Olaizolak. Arte Ederretako lizentziadun honek zirku-antzerkiko ikuskizunak egiten ditu, hainbat diziplina —hala nola bihurrikatzea, orekak, akrobazia, keinu-antzerkia, musika, kantua, pintura— eta ohiko ekintzak —irakurtzea edo marraztea, kasu— nahastuz. Horrela sortzen duen ikusmen- eta gorputz-hizkuntzak ohiko imajinarioa berraurkitzera darama ikuslea.\nShakti akrobata, bihurrikaria eta clowna da. Berak sortutako Irakurtzen ikuskizunarekin hainbat herrialde bisitatu ditu. Irakurtzen dugunean gure buruan gertatzen denari buruz hausnartzen du ikuskizun horretan. Zirkuarekin lotutako diziplinetan trebatzen hasi zenetik, antzerki-jaialdietan jardun du Espainian, Italian, Frantzian, Kolonbian eta Ekuadorren, besteak beste, helburu bat duela beti: publikoari ikusaraztea inoiz ez dela berandu askatasun galdua berreskuratzeko.\nIraila: Leroy Sánchez, YouTuber arrakastatsua izatetik AEBn abeslari izatera\n15 urte zituela, hainbat artista ezagunen coverrak grabatzen eta bere Youtubeko kanalera igotzen hasi zen Leroy.Adele, Sam Smith, Ed Sheeran, Drake eta beste artista askoren kantak abesten entzun ahal dugu kanal horretan. Hori guztia etxean egiten zuen, Gasteizko Abetxuko auzoan, eta ez zuen espero jolas gisa hasi zena lanbide bihurtuko zenik.\nGaur egun, haren kanalak hiru milioi jarraitzaile baino gehiago ditu eta fenomeno biral bihurtu da. Filmetako historia bat ematen du: duela zazpi urte, Beyonceren ekoizleak aurkitu zuen, eta gaur egun, mundu osoan arrakasta du Leroyk. Baina ez du zorteak eraman haraino, baizik eta lanak eta jarraitutasunak. “Zorteak ez du ez konposatzen ez kantatzen”, dio. Zorionez, Leroyk bi gauzak egiten ditu, eta nazioarteko arrakasta du bietan.\nUrria: Ainhoa Ocio eta Jone Conde, lehen patata-garagardoaren sortzaileak\nEkintzaileak, garagardogileak… eta lehen mailako patatazaleak. Ainhoa eta Jone Conde hori guztia eta askoz gehiago dira. Izan ere, meritu handiko zerbait lortu dute: arrakasta handia izatea merkatu oso maskulino batean, garagardoarenean. Eta, horretarako, beste emakume batzuengan inspiratu dira, Mesopotamiako eta Sumeriako antzinako zibilizazioetako emakumeengan, duela 7.000 urte haiek egiten baitzuten hain unibertsala den edaria, Ainhoak eta Jonek gogorarazi digutenez.\nBeren lurreko patataren ukitu berezia eman diote edariari. Bilbok eta Donostiak bazuten beren garagardoa; horregatik, Gasteizek ere bere garagardoa izateko garaia iritsia zela erabaki eta Gastheiz sortu zuten, Arabako patata-garagardoa, bere jatorria harrotasunez idatzia duena. Begira nola egiten den eta dastatu lehenbailehen!\nAzaroa: Victor Mayoral, Erle Roboticsen sortzaileetako bat\nRobotikaren mundua piezaz pieza aldatu nahi du Victor Mayoralek. Gaurko “frikiak” biharko liderrak izango direla uste du, eta oraina aldatu nahi du, etorkizuna ere aldarazteko. Hori guztia berrikuntzaren bidez egin nahi du, “aldaketa horiek burutzeko bide bakarra” dela uste baitute berak eta Erle Roboticseko taldeak.\n2012. urtean jakin genuen lehen aldiz talentudun gazte honen berri. Urte hartan, 3.000 €-ko inbertsio xumearekin, gaur egun milioi asko balio duen enpresa sortu zuen anaiarekin batera. Hardware-estandar bat asmatu zuten, mundu osoko milaka robotentzako adimen artifiziala sortzea ahalbidetuko zuena. Horrelaxe heldu da 35 urtetik beherako 10 pertsonarik sortzaileenetako bat izatera, Massachusetseko Unibertsitate Teknologikoaren aldizkariak hala aukeratua.\nAbendua: Peio García, Greziako uharteetan errefuxiatuei jaten ematen dien Zaporeak proiektuaren sortzailea\nArma solidarioa izan daiteke gastronomia? Peio Garcíak dio baietz, izan daitekeela. Horregatik, duela sei urte, furgoneta eta sukaldeko ontziteria hartu eta Mediterraneoko kostaldera eraman zuen Zaporeak proiektua, aukera baten bila Greziara iristen diren eta bizitza literalki galtzeko arriskuan jartzen duten etorkinei jaten emateko.\nHasieran 800 otordu ematen zituen egunero, eta gaur egun 1.700 lagun elikatzen ditu proiektuak. Chiosen kokatu zen proiektua hasieran, baina, etorkin kopuruak behera egin zuen heinean, Greziako beste esparru batzuetara eraman zuten. Borrokan ari dira beren helburua betetzeko: herrialdean dauden 70.000 errefuxiatuei jaten ematea. Horregatik, urtea ahalik eta aho-zaporerik onenaz amaitzeko aukeratu dugu haien proiektua.\nTags: 2018 bada beste modu bat egutegia


Orokorrean ez dute igoerarik izango Eskoriatzako udal zergek eta tasek - Eskoriatza - Goiena.eus\nOrokorrean ez dute igoerarik izango Eskoriatzako udal zergek eta tasek\nImanol Beloki 2016-10-19 17:13\nEskoriatzako urriko ezohiko osoko bilkuran hainbat puntu landu ziren, baina azpimarratzekoa 2017rako ordenantza fiskalak aldatzeko hasierako onarpena izan zen. Orokorrean ez da igoerarik izango, baina aldaketa batzuk egongo dira. Bederatzi baiezko eta bi abstentziorekin –Bildurena eta Irabazirena– onartuak geratu ziren ordenantza fiskalak.\nHonen aurretik, aldiz, Kuatruena parean udal lurrak Diputazioari uzteko sinatu zuela adierazi zuen Joserra Zubizarreta alkateak. Eta esan zuen Diputazioak laster hasiko dituela lanak bertan. "Oinezkoentzat zebra-bide bat eta semaforoa jarriko da, oinezkoak alde batetik bestera pasa daitezen".\nOrdenantza fiskalei dagokienez, orokorrean ez da igoerarik egongo, baina hiru tasatan aldaketak egongo dira. IBIan, esaterako, baina aurretik tratatu zen gaia eta Diputaziotik jakinaraziko die herritarrei. Bestetik, kirol zerbitzuen kostuak %1,4ko igoera izango du eta hainbat arrazoi eman zituen Joserra Zubizarreta alkateak: "Duela lau urtetik ez ditugu igo, eta zerbitzu aldetik hobetu egin dugu; ordu gehiago jarriz…".\nKontsumo arduratsua sustatuz\nUraren kostuaren kobrantzan ere aldaketa egongo da. Ur agentziatik %2,74ko igoera izan da, eta, beraz, etxebizitzetan ere aldaketa egongo da. Orain arte, etxebizitzetako erabiltzaileek gastu finko bat izan dute, eta orain baxuagoa ordaindu beharko da: 18 euroko gastu finkoa, hain zuzen ere. Hortik aurrera, herritarrek gastatzen dutenaren araberakoa izango da. Horrez gain, "tramuka kobratuko da kontsumo zuzena. Hor ere aldaketa izan da; kontsumo baxua dutenek gutxiago ordainduko dute eta gehiago gastatzen dutenek gehiago, kontsumo arduratsu baten alde", adierazi zuen alkateak.\nEH Bilduren kezkak\nAmaitzeko, hainbat gai atera zituzten EH Bildukoek mahai gainera: Eskoriatzako zerbitzuen hondakin sistemaren aldaketa egin dela adierazi zuten, batzordetan eztabaidatu barik. Jeltzaleek erantzun zuten erabaki tekniko bat izan dela, eta erabilera gutxi dituzten zerbitzuek, beste edozein herritarrek erabiltzen duten sistema bera erabiltzea ontzat eman dutela.\nHonez gain, kirol zerbitzuan, aholkularitza lana egiten zuen pertsonaren lana desagertuko dela adierazi zuen Aitor Zubizarretak. Orain arte, bi enpresa pribatu izan dira; bat kirol zerbitzuetan lanean, eta aholkularitzarako beste bat. Hala ere, atzoko plenoan onartu bezala, kirol zerbitzu berria izango da, eta pertsona horren figura zerbitzu berrian txertatuta dagoela adierazi zuten EAJko alderdikoek.\nMerkataritzaren egoera ez dela ona ere azaldu zuten, eta Udalarekin elkarlanean sustatu behar dela. "Horri aurre egiteko proposamenak egin dira, eta merkatari elkarteak indarra hartu behar du" adierazi zuen alkateak. Hala, merkatari eta Udalaren arteko elkarlana sustatu behar dela ere komentatu zuten bi alderdiek.\nHorretarako, Eskoriatzako Udalak I. Pintxo Lehiaketa antolatuko du azaroaren 10 etik 13ra (biak barne). Herriko merkataritza eta ostalaritza sustatzeaz gain, pintxoak egiterakoan, bertako produktuak erabiltzea helburua izanik.


Frixo - Wikipedia, entziklopedia askea.\nFrixo, greziar mitologiako pertsonaia bat da.\nPhrixus and Helle (en)\nArgus (en) , Phrontis (en) , Melas (en) , Cytissorus (en) , Presbon (en) , Cylindros (en) eta Demoleon (en)\nFrixo, Atamante erregearen eta honen lehen emaztearen semea da. Bere aita berriz ezkontzean, Inok, bere amaordeak, jelosiagatik, Frixo eta honen arreba zen Heleren aurka azpijoko bat pentsatzen du, biak sakrifikatuak izateko. Baina, orduan, urrezko larrua duen ahari batek, biak airean eramaten ditu, Kolkidarantz, nora soilik Frixo heltzen den, bere arreba Hele, bidean erortzen baita, itsasora, Mediterraneo itsasoa eta Itsaso Beltza banatzen dituen itsasartean, ondoren, greziar garaian, Helesponto (Heleren itsasoa) bezala ezagutuko zena, eta, gaur egun, Dardaneloetako itsasartea izena duena.\nKolkidara iristean, eskualde honetako errege zen Eetesek ondo hartzen du, bere alaba eman ziona emazte bezala. Bere abentura ondo amaitu zelako Zeusi eskerrak emanez, Frixok, jainkoaren omenez sakrifikatu zuen Kolkidaraino eraman zuen aharia, honen larru preziatua Eetes erregeari eskainiz, Ares jainkoari sagaratu ziona.\nUrrezko ahari-larrua, Ares jainkoaren baso sakratuko haritz batean iltzatua izan zen, eta, horren zaintza, herensuge bati eman zitzaion. Larru hau da Jason eta gainontzeko argonautek bilatu eta lortu behar izan zutena, Pelias erregearen aginduz.


XIX. mende amaiera eta XX. mende hastapenean Austria-Hungariako inperioan bizi izan zen loraldi kulturalaren partaide izan zen Trakl, eta baita inperio haren gainbeheraren testigu ere. Kontuan har dezagun Karl Kraus, Sigmund Freud, Oskar Kokoschka, Adolf Loos, Arnold Schönberg eta Ludwig Wittgensteinen garaikide izan zela, eta haietako zenbait pertsonalki ezagutu zituela. Wittgensteinen laguntza ekonomikoa izan zuen, esaterako, eta haren eta Ludwig von Ficker editorearen sostenguari esker lehenengo poema liburua argitaratu zuen: Gedichte (Poemak). Hil aurreko urtea izan zen hura, 1913a, eta hala, ez zuen betarik izan bizi zela beste poema-libururik kaleratzeko —aldizkarietan argitaratutako poema solteak zeuzkan—. Hil ondoren argitaratu zen Traklen bigarren poema-liburua, Sebastian im Traum (Sebastian ametsetan).\nTrakl erromantizismo germaniarraren eta espresionismoaren arteko katebegi funtsezkotzat jotzen dute adituek. Lehenengo espresionismoaren aita ponteko dugu, nolabait, Ernst Stadler eta Georg Heym poetekin batera. Zehazkiago, Friedrich Hölderlinen uberan kokatzen da eta modernismoari ateak irekitzen dizkio literatura alemaniarrean; alegia, bide egiten die Gottfried Benn, Bertolt Brecht, Paul Celan eta enparauei. Garaiko beste poeta germaniar handiaren garaikide izan zen, halaber, hots, Rainer Maria Rilkeren garaikide, zeinak Traklen heriotzan zera esan omen zuen: Wer mag er gewesen sein? (Nor izan ote zen?).\nAntologia honen irakurleak erraz asko ikusiko duenez, Traklen poesiaren elementu nabarmenetako bat da izadiaren zabala nola ekartzen duen lerroetara, nola murgiltzen dituen letra artean naturako kolore, landare, bazter gisa guztietakoak. Etxe barruan kokatua den poema batean ere, “Gela abandonatu batean” poeman, ikusi ahalko dugu natura nola sartzen den zirrikitu orotatik. Poemetarik ugari dira istant labur baten irudikapen poetiko zehatz, aberats, baina era berean soila, zarata handirik gabea. Aitzitik, irakurleak halako desosegu sentipena jasoko du maiz. Ez da hondamendi alimalekorik deskribatzen, baina sumatzen da sumatu pieza guztiak ez daudela beren lekuetan. Haustura moduko bat ageri da, ni poetikoa eta haren inguruaren arteko haustura modukoa. Bakardadez ehuntzen dira poema askotako lerroak, eritasuna (legenardunak), heriotza, errepikariak dira, hala nola malenkonia. Horregatik, ez da harritzekoa udazkena eta haren koloreak izatea nagusi Traklen aleetan. Gizakia, izadiarekin batera, itzaltzen ari da ezarian, hondamenera hurreratzen. Garaiko beste hainbat artistaren lanaren antzera, Traklen poesia, helarazten duen ezinegonean, gertakariei aurreratu zitzaiela ematen du. 1914. urtean hil zen Trakl, hurrengo urte eta hamarkadetan etorriko ziren zorigaitzen atarian.


Itsaslabar- eta kala-ibilbidea Sakoneta eta MendatatikHirukide | Hirukide\nPaisaia geologiko apartak bisitatzen dituen ibilbide ikusgarria da. Hasieran, landaredi itxi artean egiten du aurrera, baina, berehala, kostaldetik jarraitzen duen bidexka batekin elkartzen da. Horrenbestez, aukera ematen du itsaslabarrak, kala basatiak (bide estuetatik kaletara jaitsi daiteke, kontu apur bat izanda) eta ur-jauzika itsasoratzen diren errekak ikusteko.\nKostaldeko bidexkak behatoki aipagarri batzuk ditu:\nMendatagainako behatokia: biotipoaren edertasuna begizta daiteke bertatik.\nSakoneta-Mendata zatia: itsasbeherak ikusgai uzten duen egitura arrokatsu zabalaz gozatzeko abagunea eskaintzen du.\nDistantzia: 8,52 km\nIbilbidera heltzeko: Itxaspeko kanpinetik —Itxaspe auzoa z.g.— kolore zuriz eta horiz egokiro seinaleztatuta dagoen bide bat hartu behar da.\nhttps://hirukide.com/eu/ruta-de-acantilados-y-calas-por-sakoneta-y-mendata/https://hirukide.com/wp-content/uploads/2019/07/Sakon.jpghttps://hirukide.com/wp-content/uploads/2019/07/Sakon-300x300.jpg 2019-07-05T09:12:42+00:00 HirukideFamilia aisialdia\nPaisaia geologiko apartak bisitatzen dituen ibilbide ikusgarria da. Hasieran, landaredi itxi artean egiten du aurrera, baina, berehala, kostaldetik jarraitzen duen bidexka batekin elkartzen da. Horrenbestez, aukera ematen du itsaslabarrak, kala basatiak (bide estuetatik kaletara jaitsi daiteke, kontu apur bat izanda) eta ur-jauzika itsasoratzen diren errekak ikusteko. Kostaldeko bidexkak behatoki aipagarri...


Ez da lehendabiziko aldia. Abenduan azaldu zigun Iñaki Iriartek, Diario de Navarrako iritzi sailean hain zuzen, ez dela egokia Vox alderdia faxisten zakuan sartzea. Terminologiaren aitzakian gauza funtsezkoagoren bat erakutsi nahi dutenen milikeria terminologikoarekin, Iriartek erraten zigun Voxekoen ideologia ez dela 20ko hamarkadako faxistena. Voxi faxista deitzea ez da historikoki zuzena; alderdia arrakasta izaten ari bada, zentro-eskuinean [sic] inor adieraztera ausartzen ez zen iritzi batzuk ozenki erratera ausartu delako da. "Iritzi" idatzi ditu Iriartek. Ez "egia". Mutil trebea da.\nJoan den larunbatean, berriz ere Voxen estakuruan, antifaxistei egurra eman zien Iriartek. Zer pentsatuko ote lukete, galdegiten zuen, ETAren hasierako testuak irakurriko balituzte? Eta ondotik, adibideak: 1962ko testu batean ez dakit zer, Txillardegik behin badakit zer, eta, dena borobiltzeko, Telesforo Monzon matxirulo hutsa zela.\nZutabeak zer pentsatua eman dit, batez ere egilea ez delako Luis Landa xelebrea, EHUn pentsamendu politikoa irakasten duen pertsona serio bat baizik. Zer erran nahi digu Iriartek? Diktadura batean bizi garela, eta Vox horren kontra borroka egiteko sortua dela? Espainia bertze herri baten mende dagoela uste dutela Voxekoek? Vox kritikatu duten guziak terroristak direla?\nEdo, beharbada, abendukoa ere kontuan hartuta, Iriartek erran nahi digu Vox alderdi eskuindar normala dela –tira, muturreko samarra, baina inolaz ere baztertua egotea mereziko lukeena–, eta ustezko antifaxistak direla benetan arriskua dakartenak.\nBerriki irakurri diot norbaiti muturreko eskuin autoritarioari unibertsitateetan ari zaiola bidea prestatzen. Gero Iriarteren zutabeak irakurri ditut.\nKanal hauetan artxibatua: Prentsa | Eskuin muturra


Urria 24, 2017 by Eibarko Rugby Taldea\nAvia Eibar Rugby (sub18) taldeak Ordiziaren kontra jokatu zuen partida, Unben, iragan urriaren 21ean.\nAugusto Vilches entrenatzaileak zuzenduta, jokalariek gogor hasi zuten jokoa eta ederto jokatu ere; baina hutsegite bat tarteko, entsegu bat sartu zioten taldeari, eta une horretatik aurrera, aldapa gora egin zitzaien partida eibartarrei. Hala ere, eta nahiz eta galdu, aurrez aurre aritu ziren une oro, eta joko ona erakutsi zuten jokalariek.\nPartidako mele bat\nLarunbat honetan, urriak 21, Eibar Rugby Taldeko sub14ko gazteek torneo berri bat jokatu dute mutrikun. Nahiz eta jokalari batzuen falta izan, gaztesk gogotsu joan ziren bertara.\nHiru partidu jokatu zituzten: Lehenengoa mutrikuren kontra jokatu zuten, hau irabaztea lortu zuten egindako defentsa on eta atake azkarragatik.\nBigarrena Bera Beraren aurka jokatu zuten, hauek guztiz gailendu zuten partidua baina ahala ere eibartarrak indartsu aritu ziren. Hirugarrena Athletico San Sebastianen aurka jokatua, nahiko berdindua egon zen eta eibartarrak jokatzeaz gozatu ahal izan zuten.\nZorionak eta segi horrela lanean!\nSub14 taldea entrenatzaileekin


2017-09-04, Arrano Elkarteko XX. Xake Txapelketa.-1\nARRANO ELKARTEKO 2017ko XAKE TXAPELKETA.\nArrano Elkarteko Xake Txapelketa, xakelari euskaldunentzat (hogeigarrena).\n2017ko irailaren 4tik 8ra. Arrano Elkarteko egoitzan (Redin kalea, 2). Arratsaldeko 5etan. Lau orduko partidak (2 ordu, jokalari bakoitzarentzat).\nParte hartzeko, Joseba Otano deitu beharra dago (630 54 40 26). Baita ere posta elektronikoz egin daiteke izen ematea, helbide honetan: “josebaotano@ono.com”. Izena emateko epea 2017ko irailaren 2an amaituko da.\nParte hartzea dohainik izanen da, baina beharrezkoa da federatua egotea (2016-17ko lizentzia edukitzea edo 2017-2018ko lizentzia egitea).\nGarailearentzat trofeoa eta txapela izanen dira. Baita trofeoa 14 urtez azpiko lehenengoarentzat ere (2017. urtean 14 urte bete dituztenak ere sari honetarako hautagai dira). Bi sari jasotzerik ez dago.\nTorneoaren informazioa: “http://www.ajedrezvasco.com/”; “Foro” atalean sartu, “Otros torneos” aukeratu eta “Arrano Elkarteko XX. Xake Txapelketa” lerroan aurkituko da.


Hipertentsio arteriala - Universal Mutua\n-an argitaratutakoa: 2014/12/12\nNoizbait entzun izan diogu gaixoren bati medikuaren kontsultatik ateratzerakoan zera esaten duela:\n“Presioa ikaragarri altua daukat!”\nLagunarteko adierazpen hau aprobetxatuz gure goiburua kaleratu dugu:\n“Goi goian zaude?” presio arterialaren kontrolaren inguruko osasuna sustatzeko programa bati hasiera emateko. Programa enpresako langile guztiei zuzenduta dago eta Mutua Universal-eko Lan Medikuntza Zerbitzuak koordinatzen du.\nDefinizio eta mugako balioak\nPresio arteriala (PA) odolak gorputzaren arterien bidez zirkulatzeko hartzen duen idarra da, presio hori hainbat eta altuago izan arteriak gero eta gehiago mintzen eta izorratzen dira.\nPA neurri batean ematen diren bi zifretatik, adibidez, 160/90, altuagoa den lehenengoa presio arterial sistolikoari (PAS) dagokio eta adierazten du arteriek kontra jartzen duten presio maila, bihotza uzkurtzen denean eta odola ponpatzen duenean. Bigarren zifrak, alegia; presio arteriala diastolikoa (PAD), adierazten du arteriek eskaintzen duten presio maila bihotza erlaxatzen denean. Osasunaren Mundu Erakundearen erreferentzien arabera, 140 eta 90 gainetik mantendutako eraren hipertentsioa, edozein hipertentsio mota da faktore arriskutsu kardiobaskular bat da.\nHauek dira arrisku kardiobaskularreko faktore nagusiak: tabakoaren, kontsumoa, hipertentsio arteriala (HTA), odolean guztizko kolesterolaren gehikuntza, diabetea, gizentasuna, sedentarismoa, eta abar\nArrisku kardiobaskularreko faktoreak aldatu daitezke, neurri terapeutikoak aplikatuz, eta odorioz, gaixotzeko arriskua murriztu daiteke.\nHTAren arazo nagusia bere izaerari berari dagokio: es un proceso crónico y silente que puede ser asintomático o solo producir síntomas mínimos muchos años después de su comienzo, es por este motivo que la población en general debería medirse regularmente la presión para su detección precoz.\nHTA bere etiologiaren arabera sailkatu daiteke, honela:\nfuntsezko HTA: kasuen %95ean kausa ezezaguna da\nbigarren mailako HTA: gainontzekoen %5, bigarren mailakoa beste patologietara zuzentzen dena\nHipertentsio gehienek jatorri ezezaguna dute, baina HTArekin lotutako zenbait ohitura eta faktore alda daiteke, besteak beste, bizitza estiloa.\nAurkitzeko la HTA era goiztiarraren, gomendagarria seriatzen du zuri egingo zenezan azterketa”txiki bat “, hau da, hartu ohi proposatzen dizugu la PA medikuaren kontsultan edo zure anbulatorioaren erizaintza, edota farmazian, haietako gehiengoak neurketaren aparatu bat dutelako de PA, edota, zu zeua aparatua izango dezazun kasuan de PA.\nNeurketa zuzenerako arauak kontuan izan behar dituzu de la PA aurreko atalean deskribatutakoak.\nEgin neurketa de la PA. Zifrak honakoak badira:\nhonakoak baino gutxiago PAS: 140 eta PAD: 90 - -> bilatzea eraman bizitza osasungarri bat (ariketa fisikoa praktikatu, ez erre, ez bortxatu alkoholaren, eta abar) eta kontrolatzen egiten du urtekoak de PA.\nHonakoak baino gehiago 140ari/90, neurria bi egunek errepikatzen ditu gehiago:\nSi hauek bi egun balioak normaldu dira, bilatzea eraman bizitza osasungarri bat eta kontrolatzen egiten du urtekoak de PA.\nSi hauek bi egun zifrak de PA altuak jarraitzen dituzte gainetik 140/90 tratamendu ez farmakologikoa ezarri behar duzu (2 eta 3. eranskina) bi hilabeteetan zehar eta egin kontrolatzen duzu de PA hamabost egunik behin.\nTratamendu ez farmakologikoko bi hilabete hauek igaro ondoren:\nSi tratamenduak balioak ezartzen de PA normaldu dira, ezartzen jarraia, eta errepikatzen du kontrolatzen dituzu de PA hileko aldizkakotasun batekin.\nSi balioak de PA altuak irauten dituzte, ipini behar duzu buruaren zure medikuarekin kontaktuan balioetsi tratamendu ez farmakologikoa ezartzeko beharra.\nDena dela, cuando neurketa batean agertu balio nagusiak 180ari/110, buruaren zure medikuarekin kontsultatzen du.\nSi zuri hartzeak presioa zure bera, gogoratu garrantzitsua da la PA edozein norbanakoren ez da egunean zehar balio finko bat, baizik eta dago aldaketa konstanteei eusten die eta aldatzen da zirkunstantzia ugariek, eta horregatik bat hobeto lortzen da kalkulua neurri batzuk egiten direnean.\nPA zuzen neurtu ahal izateko, hurrengo gomendioak jarraitu behar dira:\nEz neurtu jan edo ariketa fisiko bizia egin ondoren.\nSaihestu presioa neurtzen mina edo estres egoerak izanez gero.\nPixa egin PA neurtu baino lehen.\nSaihestu kafea, alkohola edo tabakoa hartzen PA neurtu baino ordubete lehenago.\nAtsedena hartu, eserita, gutxienez bost minutuz neurketa egin baino lehen, giro lasai batean, zaratarik gabe eta tenperatura atseginarekin.\nJarrera erosoa eta erlaxatua mantentdu, bizkarra bizkarraldean ipinita eta hankak gurutzatu gabe.\nDenboraren tarte batek bereizitako bi irakurketa egingo dira de behintzat bi minutu.\nKontuan eduki hartzen egon daitekeen farmakoak edo substantziak, presio arterialean eragina sortu baitezakete.\nFaktore arriskutsu hau sufritzen duela herri langilearen ehunekoa ebaluatzeko asmoz eta osasun oneko herria (ez hipertentsiboa), eskatzen dugu enplegatu GUZTIAK horrela nahi duzue, batzen dizuegun galdeketa-orria erantzuten duzue eta postaz barnekoak bidaltzen duzue Universal Mutuaren Osasun-zerbitzura (zentroaren zenbakia 7053)\nPA neurtu, zifrak 140/90etik beherakoak badira, bete datu pertsonalak eta lehenengo egunaren laukia, galdetegia amaituta egongo da. Lehenengo egunaren PA balioak 140/90etik gora badaude, presioa neurtu bi egun gehiago, bidali galdetegia eta hasi tratamendu ez farmakologikoa aplikatzen. Tratamenduarekin hasi eta bi hilabetera, galdetegia errepikatu eta berriz bidali.\nGaldetegiaren inguruko datuek izaera orokor eta pertsonaleko Datuak Babesteari buruzko 15/1999 Lege Orokorreko argibideak jarraituko dituzte. Era berean, lege berari jarraituz, zuk edozein unetan eskatu ahal izango duzu datuetan sartzea, horiei aurka egitea, baliogabetzea eta zuzentzea.\nZer da la HTA?\nPresio arterialaren zifrak eten gabe igotzen direnean da, bai sistolikoa eta bai diastolikoa. Pertsona bat hipertentsiboa da behin eta berriz presio arterial berdin bat daukanean edo gainetik 140/90 mmHg.\nNori eragiten dio eta zergatik da garrantzitsua?\nBiztanle helduen %20 ingururi eragiten dio. Ehuneko hau adinarekin handitzen da. HTA gizonengan zein emakumeengan ematen da, baina menopausiaren ondoren, ohikoagoa da emakumeengan.\nGarrantzitsua da; HTA izateak ugaritzen baitu bihotz, giltzurrun, garun eta hodi arterialetan gaixotasuna izateko aukerak.\nNola jakin dezakegu pertsona batek presio altua duela?\nKontuan eduki behar da HTAk ez duela sintomarik.\nHipertentsioa diagnostikatzeko EZ da nahikoa PA behin bakarrik neurtzea.\nPresioa elkarren segidako bisita desberdinetan. neurtu behar duzu Diagnostikoa egiteko de HTA balio guztiak de PA altuak izan behar dituzte.\nZergatik tratatu behar da?\nPresio arteriala jaisteak gaixotasun kardiobaskularren agerpena saihesten duelako infartua, enbolia edo odoljarioa bezala zerebrala.\nPresio arterialeko zifrak 140 eta 90 mmHg-tik behera murrizten eta mantentzen saiatu behar da. Diabetikoak diren gaixoei dagokienez, zifrak baxuagoak izan behar dira (130/85 mmHg baino gutxiago).\nNola jaitsi ahal da la PA?\nBizitza estiloan hurrengo aldaketak eginez:\nPisua gutxitu: Pisua gutxituz gero, batez ere obesitatea dutenengan, PA murriztu egiten da. Murriztapen bat 4tik 5era kg pisuzko jada presio arterialaren inguruan onerako eragina du.\nGatz gutxiago hartu: Ahosabaia gatz gutxiko janarietara ohitu behar da, saihestu behar dira aurretik egindako elikagaiak, sakoteak, kontserbak, gazitzeak, ketuak, eta abar.\nAriketa fisikoa maiz egin: Bestela kirolik normalki, praktikatzen duzu gomendagarria seriatzen du era erregularraren, emango zenezan pasealeku bat pauso azkarrera zehar 35-45 minutu hiru edo egun gehiago astean.\nAlkohol gutxiago hartu: Kontsumoa moderatu behar da.\nErretzeari utzi: Tabakoa arrisku kardiobaskularreko faktore bat da, erretzeari uzteak eta PA maiz kontrolatzeak osasunari mesede egiten dio.\nMedikazioa hartu: Zenbait gaixoren kasuan, nahikoa da bizitza estiloa aldatzea PA murrizteko. Besteengan, berriz, ez da nahikoa eta farmakoak hartu behar dituzte. Ez uzten duzu hartzeko!\nMediku batek baimendu behar du edozein botika berri hartzen hastea.\nZiurtatu ondo ulertu dela dosia, maiztasuna eta botika zein ordutan hartu behar den.\nGarrantzitsua da botika bete ordu berberean hartzea, horrela ahazteko arriskua murrizten da.\nZure medikuarekin kontaktuan Ponte edo medikazioaren hartzearekin lotu ahal duen edozein arazoren agerpenaren aurrean erizaina.\nZenbatero neurtu behar da presioa?\nOso aldakorra da eta hainbat faktoreren araberakoa da: presio arterialaren zifrak, beste gaixotasunak agertzea, eta abar. Kontrol on bat egiteko, nahikoa da bisita bat 3-6 hilabetez behin. Urtero ebaluazio mediko bat egin behar da.\nOso garrantzitsua da presioa maiz neurtzea, konplikazioak saihesteko erarik hoberena baita.\nSodio ugariko elikagaiak (saihestu)\nAurretik egindako elikagai guztiak\nUrdai eta ahate haragiak\nSardinzarrak eta arraina kontserban, ketuak eta gazitzeak\nItsaski eta krustazeo guztiak\nEsne-hautsa eta kondentsatuta, gazta onduak eta “gaztatxoak”\nZerbak eta mihilua\nGatza daramaten fruitu lehor guztiak\nSaltsa komertzialak (mostaza, ketchupa, eta abar)\nGasa duten edari guztiak\nPatatak chips, gantxitoak, eta abar.\nBikarbonatoa eta sodioa duten antiazidoak\nSodio gutxi duten elikagaiak (lehentasunez erabili)\nTxekorraren haragia,, behia, oilaskoa eta untxia\nArrain guztiak (gomendatzen ez direnak izan ezik)\nEsnea, yogurs, gatzik gabe gazta freskoak, gurina, eta abar\nEtxean egindako opilak gatzik gabe\nZainzuriak, Bruselako azak, ilarrak, patatak, azalorea, errefauak, eta abar.\nFruitu lehor guztiak (gatzik gabe)\nEtxean egindako saltsak gatxik gabe


Sare sozialak eta sentimenduak: ikuskera desberdin bat\nBerriki Mutualia sare sozialetara iritsi da, eta sareetan agertzen diren sentimenduen arloko bestelako bertsio bat aukera ona izan daiteke horiek nola funtzionatzen duten ezagutzeko. Horretarako Jonathan Ortigosa Hernández elkarrizketatu dugu. Jonathan informatika-ingeniaria da eta gaur egun «Data Scientist» gisa egiten du lan Loire Gestamp enpresan, EHUko Informatika Fakultateko «Intelligent Systems» taldean doktore-tesia prestatzen aritzeaz gain, ikaskuntza automatikoari eta hizkera naturalaren prozesamenduari buruz. Bere denboraren zati handi bat eskaini dio sare sozialetan agertzen diren sentimenduen arloko ikerketari, eta gaia gero eta garrantzi handiagoa bereganatzen ari da sarean beraiei buruz esaten dena ezagutu nahi duten erakundeen artean.\nNola neurtzen da sare sozialen bitartezko mezu bateko sentimendu baten balioa?\nOrdenagailua ez da gai testua ulertzeko, eta, hortaz, mezuetako sentimendua neurtzeko algoritmoak eta formula estatistikoak erabiltzen ditugu, gure jarraipenean gako-hitzei (positiboak, negatiboak nahiz neutroak), «atsegin dut» delakoei eta abarri arreta emanik. Sare motaren arabera errazagoa ala zailagoa izango da neurketa hori. Adibidez, foro batean beti izango da askoz errazagoa. Twitterren kasuan, baina, 140 karaktere baino gehiago idazteko ezintasunak asko mugatzen gaitu, eta hainbat aldiz pentsatu behar dugu esan behar duguna, motz geratzeko arriskuarekin gainera.\nEgoera batzuetan ez da hain zaila. Produktu bati buruz modu positiboan jarduten den iruzkin bat ikusten badugu eta gero 5 izarretik 1eko puntuazioa ematen badio, zerbait bat ez datorrela hautematen dugu. Era berean, kontuan eduki behar da askotan pertsonak beraiek ez direla gai ironia ulertzeko, zaila baita. Hitz-zerrendez gain, adierazpen erregularrekin ere egiten dugu lan, esaterako «nik fruta atsegin dut» esaldiaren moduko osaerarekin: subjektua (nik), objektua (fruta) eta aditza (atsegin dut). Horren guztiaren funtsa hizkuntza zenbakietara ahalik eta gehien itzultzea da, ordenagailua hura ulertzeko gai izan dadin.\nKontratatzen zaituzten enpresek zer eskatu ohi dute?\nSarritan ezagutu nahi dutena da zer nolako emozioak diren nagusi sarean haien inguruan diharduten mezuetan. Kasu horietan portzentajeekin egiten dut lan, eta argitalpen horiek sailkatu egiten ditut adierazten dituzten emozioen arabera.\nUne honetan ari zara sare sozialei eta sentimenduei lotutako proiekturen batean?\nBai, aisialdian ikerketa bat egiten ari naiz lankide batekin batera, erabiltzaileek telefono mugikorrentzako aplikazioei buruz argitaratzen dituzten iruzkinen inguruan. Zer mezu mota diren aztertzen ari gara, produktuaz kexu badiren, hobekuntza jakinak eskatzen badituzten, e.a. Gure asmoa da etorkizunean enpresek informazio hori eskuratu ahal izatea, zer alderdi indartu behar dituzten ezagutze aldera. Egungo joera da produktu edo zerbitzu bati buruzko iritzia argitaratzea izugarri gustuko izan badugu edo gure aurreikuspenak betetzetik urrun geratu bada.\nSare sozialek enpresa-mailan zer garrantzi dutela uste duzu?\nErabiltzaileekin etengabeko harremanetan egoteko modurik onena da, izan ere, lehen ez zen hain erraza zure iritzia inguru hurbiletik kanpo partekatzea. Orain Interneten argitaratu duenaren esperientzia osoa ikus dezakezu, ona izan nahiz txarra izan. Erakunde askok sare sozialetan beraiei buruz esaten denaren ondorioak ateratzea bilatzen dute, datu kuantifikatiboen beharrean. Kritikatzea oso modan dago: mezu gehienek alderdi negatiboak nabarmentzeko joera dute, eta anonimotasunak lagundu egiten du kritikak ugari izaten. Konpainientzat dirua da hori, izan ere, orain jende guztiak haien produktuei buruzko iritzia ematen du, eta esperientzia horietan oinarrituta norabidea alda dezaketen erabakiak har daitezke.\nNondik atera zenuen sare sozialak eta sentimenduak lotzeko ekimena?\nEnpresa bat harremanetan jarri zen nirekin Interneten hari buruz hitz egiten zenaren jarraipena gauzatzeko, eta, horren ondoren sarean argitaratutako mezuetako sentimenduak aztertzea ideia ona izan zitekeela pentsatzen hasi nintzen. Gero Maluuban egin nuen lan, hizkera naturalaren prozesamenduan eta ikaskuntza automatikoak espezializatutako Kanadako enpresa batean, eta haren proiektu nagusia Siriren moduko laguntzaile birtual bat garatzea izan zen. Bertan mezuen asmoa hautematen egin behar izan nuen lan, ordenagailuak haiek antzeman zitzala saiatzen.


Egileak: Olavaria Oleada, Zigor\nLan honek Otxandioko herrian 1936ko gerrak izan zituen ondorioak jasotzen ditu. Otxandio errepublikazaleen kontrolpean mantendu zen tartea zein matxinoen eskuetan geratzean gertaturikoak lantzen dira. Arreta berezia jarri zaio herriak 1936ko uztailaren 22an sufritu zuen bonbardaketari, eraildako otxandioarrak asko izan baitziren. Gerrak biztanleriaren egunerokotasunean izan zuen eragina jaso nahi izan da bereziki. Guztia, garaia bizi izan zutenen testigantzak oinarri hartuta.


Play jokoa Simon Online:\nInteresgarria da, eta joko ondo garatua memoria da. Lau teklak sakatuz sekuentzia ikasi behar duzu, eta, ondoren, sakatu errepikatu horiek. . Play jokoa Simon konektatuta.\nTekniko jokoa Simon ezaugarri\nGame Simon gehitu: 29.12.2010\nJokoa jokatzen: 3437 aldiz\nBezalako jokoa Simon Jokoak\nDeskarga jokoa Simon\nEmbed Joko Simon zure web orrian:\nJokoaren txertatu Simon zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Simon , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Simon -rekin, baita ere, jokoa jokatu zen:


Jon B. Gorosperen “Basabizitzaren argazkilaritza, Zornotzatik mundura” erakusketa ikusgai izango da Zelaieta Zentroan apirilaren 30era arte — Amorebieta-Etxanoko Udala\nJon B. Gorosperen “Basabizitzaren argazkilaritza, Zornotzatik mundura” erakusketa ikusgai izango da Zelaieta Zentroan apirilaren 30era arte\n•\tErakusketak ibilbide luzea egiten du gure herriko, Amorebieta-Etxanoko, animalien irudiekin, Euskal Herriko hainbat txokotatik igaroz eta mundu osotik ateratako argazkiekin. •\tBestalde, aipatzekoa da Zelaieta Zentroa irekita egongo dela Aste Santua osatzen duten egunetan (apirilaren 1etik 5era), honako zerbitzu hauek eskaintzeko: Gaztetxokoa 17:00etatik 21:00etara eta Ikasgela, 17:00etatik 20:00etara.\nAmorebieta-Etxano, 2021eko martxoaren 31n, asteazkena. Zelaieta Zentroko erakusketa gelak Jon B. Gorospe argazkilariaren “Basabizitzaren argazkilaritza, Zornotzatik mundura”erakusketa hartuko du apirilaren 30era arte.\nErakusketak ibilbide luzea egiten du gure herriko, Amorebieta-Etxanoko, animalien irudiekin, Euskal Herriko hainbat txokotatik igaroz eta mundu osotik ateratako argazkiekin. Horrela, ikuslea bidai bisual zirraragarri bat egitera gonbidatuta dago, modu natural eta atseginean gure planetako bizitzaren dibertsitate sinestezina, leku basatienetako batzuk eta naturak fauna, flora eta paisaien bidez duen boterea ezagutzeko.\nApirilaren 22an, arratsaldeko 19:00etan, Jon B. Gorospek berak hitzaldi bat zuzenduko du erakusketaren nondik norakoak emanez eta argazkilari gisa duen ibilbidea azalduz. Sarrera doakoa izango da, baina aldez aurretik Zelaieta Zentroan izena ematea komeni da, lekua mugatua baita.\nZelaieta Zentroaren ordutegia Aste Santuan\nBestalde, aipatzekoa da Zelaieta Zentroa irekita egongo dela Aste Santua osatzen duten egunetan (apirilaren 1etik 5era), honako zerbitzu hauek eskaintzeko: Gaztetxokoa 17:00etatik 21:00etara eta Ikasgela, 17:00etatik 20:00etara.\nErakusketak ibilbide luzea egiten du gure herriko, Amorebieta-Etxanoko, animalien irudiekin, Euskal Herriko hainbat txokotatik igaroz eta mundu osotik ateratako argazkiekin.


Maider Arregi 2008-09-05 11:21\nAste bukaerako agenda ekintzaz gainezka dator. Irailarekin batera herri eta auzoetako jaiak ere hasi dira. Besteak beste, Gatzagan herriko jaiak ospatuko dituzte eta Oñatin Atzeko kaleko jaiak. Musikaz gozatzeko aukera zabala izango dugu aste bukaeran. Hemen egitaraua:\n> Hip-hop eta reggae estiloko jaia egongo da 3.60 aretoan\nHip-hop eta reggae estiloetako jaia egongo da bihar 3.60 aretoan, honako taldeekin: Leyenda Urbana, Rojo Vivo reggae band ? eta Puto Punki.\n> Gose taldeak kontzertua egingo du gaur, egubakoitza\nArrasateko Gose taldeak herriko jarraitzaileekin hitzordua du gaur, egubakoitza. Disko zuria aurkezteko egiten dabiltzan biraren barruan dago emanaldi hori.\nGaur, Gure Leku tabernan, 22:00etan.\n> Rock kontzertua egongo da gaur, egubakoitza\nAtzeko Kaleko jaien barruan, Golpe de Estado, PKU eta Gatillazo taldeen rock kontzertua egongo da.\nGaur, egubakoitza, Atzeko Kaleko plazatxoan, 22:00etan.\n> Kontzertua egongo da San Martingo kanpaldian\nGazte Batzarrak deitutako kanpaldiaren barruan, San Martinen, honako taldeen kontzertua izango da: Katamixarra, Repugnancia social eta Las hijas de la evasión.\nBihar, zapatua, San Martinen, 18:00etan.\n> Disko-jartzaileen emanaldiak, Ziripot tabernan\nZiripot tabernak honako emanaldiak antolatu ditu: DJ Elektrok gaur, egubakoitza, joko du, eta DJ Balzak (kpk), bihar, zapatua.\n> 'Hitzen lapurra' bertsotxongiloa egingo dute barikuan\nJardun euskara elkarteak antolatuta, Hitzen lapurra delako bertso eta txotxongilo emanaldia egongo da datorren egubakoitzean. Enkarni Genuak idatzitako istorioa da, eta Gorka Tolosa, Erika Lagoma eta Oskar Estanga dira aktoreak.\nLibe, Ander eta Amaia dira istorio horretako pertsonaiak; hitzekin jolasten dute. Halako baten, zapi beltzez estalitako norbait agertuko da, hitzen lapurra, alegia… Ikusleen laguntzarekin, hari aurre egin beharko diote.\nIkuskizuna 3 eta 8 urte artekoei dago zuzenduta.\nHilaren 12an, egubakoitza, Munibe plazan, 18:30ean.\n> Tarantela, umorea eta trizikloak batzen dituen kale ikuskizuna\nGiramondo delako ikuskizuna egingo du El Negro y el Flaco taldeak etzi, domeka, Herriko Plazan, 19:30ean. Italiatik bi komediante iritsi dira, trizikloz. Umorearekin eta ariketekin, jendearengana iristen saiatuko dira.\n> Kirol Argazki Lehiaketa, irailaren 11 arte zabalik\nArrasateko Udal Sexologia Zerbitzuak Sexmetraia 08 lehiaketa deitu du, aurten bigarren aldiz. Helburua da, film laburren bitartez, sexualitatea bizitzeko dauden modu desberdinak kaleratzea eta goraipatzea. Film laburren gaia da sexualitatea eta horren barruan dauden aukerak. Filmok aurkezteko mugaeguna irailaren 30a da. Lehen saria 1.500 eurokoa da; Sexologia Euskaraz saria, 600 eurokoa.\nAurten, gainera, Sexmugi delako atal berria dago: sakelako telefonoz grabatutako film laburrak, gehienez ere 60 segundokoak. Honako helbidera bidal daitezke: sexologiazerbitzua@arrasate-mondragon. net. Atal horretan, 300 euroko saria emango dute.\nArgibide gehiago, Sexologia Zerbitzuan (943 25 20 66) edo www.sexologiazerbitzua.com webgunean.\nZuiako Koadrilari begirada bat delako argazki lehiaketa deitu dute. Koadrilako herrietan hartutako argazkiak aurkeztu behar dira. Honako helbidera bidali behar dira lanok: Zuiako Koadrila; Udaletxeko plaza 1, 2. ezk.; 01130 Murgia (Araba). Honako sariak daude: 400, 300 eta 200 euroko sari bana eta euskal buztingintzako pieza bana; horiez gain, herri bakoitzeko, 75 euroko sari bana.\nJose Aranaren heriotzaren mendeurrena dela eta, haren gaineko erakusketa ikus daiteke Ibarraundi museoan. Erakusketaren gaineko liburuxkak ere banatuko dituzte. Bisita ordutegia hauxe da: 12:00etatik 14:00etara eta 17:00etatik 20:00etara.\n> Txomin Amasorrainen argazkiak ikusteko aukera dago hilaren 16a arte.\nCorpuseko prozesioko irudien erakusketa ipini dute Kofradiakoek. Parrokian daude ikusgai, honako ordutegian: zapatuetan, 11:00-14:00 eta 17:30-20:30; domeka eta jaiegunetan, 12:00-14:00 eta 18:00-20:00; eta jai bezperetan, 17:30-20:30.\nIslama, guztion ondarea delako erakusketa didaktikoa ipiniko du Elkarhezitzen taldeak hilaren 12an, egubakoitza. Hilaren 28a arte egongo da berau bisitatzeko aukera. Islamaren zibilizazioak artean, zientzian, kulturan… egindako ekarpena azalduko du erakusketa horrek.\nKulturaten egongo da erakusketa.\n> Oporren ondoren, saria irabazteko aukera 'Gomendatzen dizut!'-ekin\nArrasateko eta Bergarako gazte informazio bulegoek antolatuta, Gomendatzen dizut! oporretako eta bidaietako gomendio lehiaketa dago zabalik irail osoan. 12tik 34ra urte artekoek parte har dezakete. Argibideak: www.aizue.com.\n> Independentziaren aldeko sokatira eta triki-poteoa\nGazte Independentistek independentziaren aldeko sokatira egingo dute Arrasaten eta, segidan, triki-poteoa. Bihar, zapatua, Arrasateko plazan, 12:00etan.\nJorge Oteizaren mendeurrena dela-eta, eskultore hark Arantzazurekin izan zuen harremana hobeto ezagutzeko bisita gidatuak antolatu ditu Debagoieneko Mankomunitateak. Bisita gidatua egunero egingo dute, irail osoan, 12:30ean hasita, Turismo Informazio eta Interpretazio Zentrotik abiatuta. Bisita horretan parte hartzeko, aldez aurretik eskaera egitea gomendatzen dute. Horretarako, deitu honako telefonora: 943 71 89 11.\nBergarako gune historiko eta monumentala ezagutzeko aukera dago, hango turismo bulegoak eskaintzen dituen bisita gidatuetan. Oraingo hilabetean, ordutegi hau dute: lanegunetan, 10:30etik 14:00etara eta 16:30etik 19:30era, eta domeka eta jaiegunetan, 11:30etik 14:30era. Argibideak, 943 77 91 28 telefonoan, turismo@bergara.net helbidean edo www.turismodebagoiena.com webgunean.\nHerriko plazan dago turismo bulegoa, udaletxeko arkupetan.\n> Ardo-dastatze herrikoia egingo dute egubakoitzean\nLoramendi elkarteak ardo-dastatze herrikoia antolatu du datorren egubakoitzerako. Euskal Herriko hainbat ardo izango dira aukeran. Bi abonu mota izango dira: 3 eurotan, kristalezko kopa eta bi txikito; euro baten, bi txikito.\nHilaren 12an, Mitarte kalean, 19:30ean.\n> Lau egunean, denetariko ekintzak Gatzagako jaietan\nGaur, egubakoitza, hainbat ospakizun izango dira Gatzagan, herriko jaiak hasteko: 18:00etan, Raflen ezkil emanaldia eta bonba japoniarrak; 19:00etan, bederatziurrena Dorletako santutegian; 19:45ean, herri kirolak; eta 22:00etan, kontzertua: Material Rechazado, Krisis, Neallta Fola, Los Rechazados eta talde gonbidatu bat. Gero, pilota partiduak egongo dira.\nOspakizunak egongo dira gaur hasi eta astelehena arte.


Onddo beltzak ezagutzeko errazak dira, duten itxura\nnahastezinagatik eta zaurietatik darien latex laranjagatik. Hori\ndela eta, onddo seguruak dira, esperientziarik gabeko\nAditu batzuentzako gorringoa zizen erregea da. Jateko ezin\nhobea da, baina azkar galtzen da. Txapel gorri-laranja dauka eta\noina eta orriak, berriz, urre-horiak. Erraboil zabal elastikoa du\neta, oinean, eraztuna.\nZiza hau ezagutzeko erraza da, ateratzen den garaiagatik: otsaileko\nlehen elurteen ondoren. Ez da ikusteko erraza, arrea baita eta\naskotan orbelak estaltzen duelako.\nIlarraka multzoka ateratzen den ziza da. Usain eta zapore bereziak eta nabarmenak ditu, bere espezieko guztiek bezala. Kontuz ibili behar da ziza honekin, batzuetan egosgaitza gerta daitekeelako, bereziki duen sustantziarekiko sentsibilitate handia\nHaragi fina eta flexiblea du, eta usain atsegina. Cantharellus\nCibarius bere senide hurbilari bezala, zizareek ez dute espezie\nhau inoiz erasotzen.